hotchpotch/miracl-hf-unified huggingface dataset:
అర్జున్ కపూర్
అర్జున్ కపూర్ (జననం 26 జూన్ 1985)  ప్రముఖ బాలీవుడ్ నటుడు. నిర్మాత బోనీ కపూర్, మోనా షౌరేల కుమారుడు ఆయన. కల్ హో నా హో (2003) , వాంటెడ్ (2009) వంటి సినిమాలకు సహాయ దర్శకుడు, సహాయ నిర్మాతగా పనిచేసిన తరువాత హబిబ్ ఫైసల్ దర్శకత్వంలో ఇషాక్ జాదే (2012) సినిమాతో హీరోగా తెరంగేట్రం చేశారు అర్జున్. ఈ సినిమాలోని నటనకు ఫిలింఫేర్ బెస్ట్ మేల్ డెబ్యూ అవార్డుకు నామినేషన్ కూడా లభిందింది.
ఆ తరువాత  గుండే (2014) ,  2 స్టేట్స్ (2014) ,కి & కా (2016) వంటి సినిమాల్లో ఆయన నటించారు. ఈ మూడు సినిమాలూ ప్రపంచవ్యాప్తంగా 1 బిలియన్ పైన వసూళ్ళు సాధించాయి. నటునిగానే కాక అర్జున్ 16వ ఐఫ్ అవార్డులకు, టెలివిజన్ రియాలిటీ షో ఫియర్ ఫాక్టర్:ఖత్రోకీ ఖిలాడిలకు వ్యాఖ్యాతగా వ్యవహరించారు.
26 జూన్ 1985న మహారాష్ట్ర లోని ముంబై లో జన్మించారు  అర్జున్. తండ్రి బోనీ కపూర్ ప్రముఖ నిర్మాత, తల్లి మోనా షౌరే వ్యాపారవేత్త. నిర్మాత సురిందర్ కపూర్ మనుమడు అర్జున్. నటులు అనిల్ కపూర్, సంజయ్ కపూర్, నిర్మాత సందీప్ మర్వా లకు అర్జున్ అన్న కొడుకు. నటి సోనం కపూర్, నటులు మోహిత్ మార్వా, హర్షవర్ధన్ కపూర్  లకు కజిన్. అర్జున్ చెల్లెలు అన్షులా గూగుల్ ఉద్యోగిని. నటి శ్రీదేవి  ఆయనకు సవతి తల్లి. జాహ్నవి, ఖుషి అర్జున్ చెల్లెళ్ళు. ఒక ఇంటర్వ్యూలో తండ్రి రెండో వివాహం గురించి అడిగినప్పుడు "అప్పుడు మేము  చాలా చిన్నపిల్లలం. కొంచెం కష్టంగానే ఉండేది. కానీ ఏం చేయగలం? ఎన్ని రోజులని ఫిర్యాదులు చేస్తూ ఉండగలం? జరిగినదాన్ని అంగీకరించి ముందుకు పోవాలి." అని వివరించారు.
ముంబైలోని ఆర్య విద్యా మందిర్ లో 12 తరగతి వరకు చదువుకున్నారు అర్జున్. 12వ తరగతి ఫెయిల్ కావడంతో చదువును అక్కడితో ఆపేశారు. టీనేజ్ లో 140 కేజీలతో అధిక బరువుతో బాధపడేవారు కపూర్.  సినిమాల్లో రావడానికి ముందు చాలా కేజీలు తగ్గారు ఆయన. సినీ రంగంలో మొదట కల్ హో నా హో సినిమాకు సహాయ దర్శకునిగా అడుగుపెట్టారు. సలామ్-ఇ-ఇష్క్:ఎ ట్రిబ్యూట్ టు లవ్ (2007) సినిమాకు సహాయ దర్శకునిగా వ్యవహరించారు. ఆ తరువాత తన తండ్రి నిర్మాణ సంస్థలో నో ఎంట్రి (2005) , వాంటెడ్ (2009) సినిమాలకు సహనిర్మాతగా వ్యవహరించారు అర్జున్. ఆ సమయంలోనే యష్ రాజ్ ఫిలింస్ కు 3 సినిమాలు సైన్ చేశారు.
2012లో హబీబ్ ఫైసల్ దర్శకత్వంలో పరిణీతి చోప్రా తో కలసి ఇషాక్  జాదీ సినిమాతో హీరోగా తెరంగేట్రం చేశారు అర్జున్. ఆ తరువాత ఔరంగ్ జేబ్ (2013) సినిమాలో నటించారు ఈ సినిమా పెద్దగా ఆడలేదు.
మహారాజ రంజిత్ సింగ్ అవార్డు
మహారాజ రంజిత్ సింగ్ అవార్డు అనేది క్రీడలు(ఆటలు) మరియు ఒలంపిక్సలో ఉత్తమ క్రీడాకారులుగా గెలిచిన వారికి పంజాబ్ రాష్ట్ర ప్రభుత్వం ఇచ్చే ఒక బహుమతి. ఈ అవార్డు కోరకు అంతర్జాతీయ మరియు జాతీయ స్థాయిలో పోటి నిర్వహిస్తారు.ఈ అవార్డును 1978లో ప్రారంభించారు.ఈ అవార్డులో ఒక షీల్డు మరియు 1 లక్ష రూపాయలు నగదు బహుకరిస్తారు. పర్గత్ సింగ్ అనే వ్యక్తి ఒలంపిక్స్ లో భాగంగా మెుదటి అవార్డు అందుకున్నాడు. ఈ అవార్డును 1996 నుంచి 2005 వరకు బహిష్కరించారు. తిరిగి 2006లో పునఃప్రారంభించారు. ఏది ఏమైనప్పటికి 1997 నుండి 2004 వరకు వివిధ రంగాలో గెలిచిన వారు కూడా ఈ అవార్డునకు 2006లో ఏంపికయ్యారు.
పురాణ్ భగత్
పురణ్ భగత్ పంజాబ్ ప్రాంతానికి చెందిన ఒక సన్యాసి.ఇతడు రాజా సాల్బన్ మెుదటి భార్యైన ఇచ్చిరా కోడుకు.జోతిష్యులు చెప్పిన మెరకు పురాణుడుని మెుదటి 12 సంవత్సరముల బయిటకు పంపించబడ్డాడు. రజు తన కుమారుడైన పురాణుడిని కనిసం చూడలేదు.పురాణుడు బయిట ఉన్నప్పుడు తన తండ్రి లూనా అనే తక్కువ జాతి అమ్మాయిని వివాహం చేసుకున్నాడు.12 సంవత్సరములు తరువాత పురాణుడు రాజ్యానికి తిరిగి వెళ్ళాడు.అక్కడ పురాణుడికి తన వయస్సుకు చెందిన లూనా ఆకర్షించబడింది.పురాణుడు లూనాకు కోడుక వంటివాడు కనుక తన రాస లీలకు దూరంగా ఉన్నాడు.తన కోరికను తిరస్కరించినందుకు లూనా అతడిని నిందించింది.
తరువాత పురాణుడను చంపమని సైనికులకు చెప్పగా, సైనికులు అతడి కాళ్ళు మరియు చేతులు విరగ్గోట్టి అడవిలోని నూతిలో పడవేశారు.ఒక రోజు గోరక్షనాథుడు చే రక్షించబడి అతడు యోగిగా మారాడు.
సూర్య క్షిపణి
సూర్య ఒక ఖండాంతర బాలిస్టిక్ క్షిపణి. భారత్ దీన్ని అభివృద్ధి చేస్తున్నట్లుగా వార్తలు వచ్చాయి. దీని గురించిన మొదటి రిపోర్టు 1995 లో ది నాన్-ప్రోలిఫరేషన్ రివ్యూలో వచ్చింది. 2012 నాటికి ఈ ప్రాజెక్టు స్థితి ఏమిటన్నది ఇంకా ధ్రువపడలేదు.
ది నాన్-ప్రోలిఫరేషన్ రివ్యూలో ప్రచురితమైన రిపోర్టు ప్రకారం భారత్ అభివృద్ధి చేస్తున్న ఖండాంతర క్షిపణి  పేరు సూర్య. DRDO ఈ ప్రాజెక్టును 1994 లో మొదలుపెట్టినట్లుగా తెలుస్తోంది. 2010 వరకు ఈ రిపోర్టును మరే ఇతర వర్గం కూడా ధ్రువీకరించలేదు. భారత ప్రభుత్వ అధికారులు పదేపదే ఈ ప్రాజెక్టు ఉనికిని ఖండించారు.
ఆ రిపోర్టు ప్రకారం సూర్య భూమ్మీద నుండి ప్రయోగించే, ఘన, ద్రవ ఇంధనంతో కూడిన, ఖండాంతర క్షిపణి. ఇది భారత సమీకృత గైడెడ్ క్షిపణి అభివృద్ధి కార్యక్రమం  యొక్క ప్రాజెక్టుల్లో ఒకటి. దీని పరిధి 12,000
నుండి 16,000 కిమీ ఉంటుందని భావిస్తున్నారు.
ఈ క్షిపణిని ఇంకా అభివృద్ధి చెయ్యలేదు కాబట్టి, దాని సాంకేతిక వివరాలు ఇంకా తెలియ రాలేదు. కార్యక్రమం వివరాలు మొత్తం చాలా రహస్యంగా ఉన్నాయి.
హర్ష్ వర్ధన్ కపూర్
హర్ష్ వర్ధన్ కపూర్ (జననం 1990 నవంబరు 9) భారతీయ నటుడు. ప్రముఖ కపూర్ కుటుంబానికి చెందినవారు. బాలీవుడ్ నటుడు అనిల్ కపూర్, మాజీ మోడల్ సునీతా కపూర్ ల చిన్న కుమారుడు, నటి సోనం కపూర్, రియా కపూర్ ల తమ్ముడు హర్ష్ వర్ధన్.
అనురాగ్ కశ్యప్ దర్శకత్వంలో వచ్చిన బాంబే వెల్వెట్ (2015) సినిమాకు సహాయ దర్శకునిగా పనిచేశారు హర్ష. రాకేష్ ఓంప్రకాష్ మెహ్రా దర్శకత్వంలో మిర్జ్యా సినిమాతో హీరోగా తెరంగేట్రం చేయనున్నారు. ఈ సినిమా మొదటి లుక్ లో కపూర్ ఒక యోధుని వేషధారణలో కనిపించారు. ఈ సినిమా రాజస్థాన్ లో జరిగే చారిత్రక  ప్రేమ కథ ఆధారంగా తీయనున్నారు. ఈ సినిమాలో హీరోయిన్ గా సైయామీ ఖేర్ కనిపించనున్నారు.
ఆయుష్మాన్ ఖురానా
ఆయుష్మాన్ ఖురానా (జననం 14 సెప్టెంబరు 1984) ప్రముఖ భారతీయ నటుడు, గాయకుడు, వ్యాఖ్యాత. టెలివిజన్ వ్యాఖ్యాతగా కెరీర్ ను ప్రారంభించిన ఆయన వికీ డోనర్ అనే సినిమాతో బాలీవుడ్ లో హీరోగా తెరంగేట్రం చేశారు. ఈ సినిమా కమర్షియల్ గా హిట్ అవడమే కాక, విమర్శకుల ప్రశంసలు కూడా పొందింది.
ఖురానా పంజాబ్ కు చెందినవారు. చండిగఢ్ లోని సెయింట్ జోన్స్ హై స్కూలులోనూ, డిఎవి కళాశాలలోనూ చదువుకున్నారు. పంజాబ్ విశ్వవిద్యాలయం నుండి మాస్ కమ్యూనికేషన్స్ లో మాస్టర్స్ డిగ్రీ పట్టా పొందారు. డిఎవి కళాశాలలో చదువుకునేటప్పుడు ఆఘజ్, మంచ్ తంత్ర అనే రెండు నాటక సంఘాలను స్థాపించారు. ఎన్నో వీధినాటకాలు వేశారు ఆయన. ఐఐటి బాంబేకు చెందిన మూడ్ ఇండిగో, బిర్లా ఇన్స్టిట్యూట్ ఆఫ్ టెక్నాలజీ అండ్ సైన్స్, పిళని కి చెందిన ఒయాసిస్ వంటి జాతీయ కాలేజ్ ఫెస్టివల్స్ లో నాటకాలు వేసి ఎన్నో బహుమతులు గెలుచుకున్నారు ఖురానా. ధర్మవీర్ భారతి రాసిన అంధ యుగ్ నాటకంలో ఆయన నటించిన అశ్వద్ధామ పాత్రకు ఉత్తమ నటుడు అవార్దు గెలుచుకున్నారు.
2002లో చానల్ వి పోప్ స్టార్స్ లో ఒక రియాలిటీ షోలో, తన 17వ ఏట మొదటిసారి టివీలో కనిపించారు ఖురానా. ఆ షోలో అతి చిన్న వయస్కుడు ఆయనే. తన 20వ ఏట రోడీస్ 2 గేమ్ షోలో విజేతగా నిలిచారు ఆయన. మాస్టర్స్ డిగ్రీ పూర్తిచేశాకా ఢిల్లీలోని బిగ్ ఎఫ్.ఎంలో రేడియో జాకీగా పనిచేశారు ఖురానా. రేడియోలో బిగ్ చాయ్-మాన్ నా మాన్, తేరా ఆయుష్మాన్ వంటి షోలు హోస్ట్ చేశారు ఆయన. 2007లో యంగ్ ఎచీవర్స్ అవార్డు గెలిచారు. ఢిల్లీలో భారత్ నిర్మాన్ పురస్కారం అందుకున్న అతి పిన్న వయస్కుడు ఆయుష్మాన్ కావడం విశేషం.
రేడియో తరువాత ఎంటివీలో వీడియో జాకీగా మారారు ఖురానా. పెప్సీ ఎంటీవీ వాసప్, ది వాయిస్ ఆఫ్ యంగిస్థాన్ షోలను హోస్ట్ చేశారు ఆయన.
పంజాబీ గాగ్రా
పంజాబీ గాగ్రా () తెవార్ గా పిలువబడే పంజాబ్ లోని మహిళలు ధరించే దుస్తులు. ఈ దుస్తులను పంజాబీ ప్రాంతమంతా ధరిస్తారు. ఈ దుస్తులు ఒక కండువా, కుర్తా, గాగ్రా మరియు పంజాబీ సల్వార్ లతో కూడుకొని ఉంటాయి. ప్రస్తుతం హర్యానాలోని కొన్ని ప్రాంతాలు , దక్షిణ పంజాబ్ మరియు హిమాచల ప్రదేశ్ లోని కొన్ని ప్రాంతాలలోని మహిళకు గాగ్రా ను ధరిస్తున్నారు. ఈ దుస్తులను తూర్పూ పంజాబ్ లోని మహిళలు గిద్దా నృత్యం చేసేటప్పుడు ధరిస్తారు.
ఈ గాగ్రా గుప్తుల కాలంలో ప్రసిద్ధి చెందిన వస్త్రము. దీని మూలం కండాటక నుంచి వచ్చింది. కండాటక అనేది పురుషుల సగం ప్యాంటు. ఇది గాగ్రా గా రూపాంతరం చెందినది. మధ్యలో మెడ నుండి తొడలవరకు గల పురుషులు మరియు స్త్రీల యొక్క స్కట్ వంటి దుస్తులుగా మారినది. కండాటక 17 వశతాబ్దంలో ప్రముఖ మహిళా దుస్తులుగా కొనసాగించబడినది.
పంజాబీ గాగ్రా నాలుగు ముక్కలతో కూడుకొని ఉంటుంది: పుల్కారీ, కుర్తా/కుర్తి, గాగ్రా మరియు సుతాన్/సల్వార్. "తెవార్" లేదా "తె-ఆర్" అనే పదం ఈ దుస్తులు మూడు ముక్కలతో యేర్పడతాయని తెలుపుతుంది. దీనిలో తలకండువా, కుర్తా/కుర్తి/అంగీ మరియు గాగ్రా ఉంటుందని అర్థం.
జంధ్యాల సుబ్రహ్మణ్యశాస్త్రి (అవధాని)
జంధ్యాల సుబ్రహ్మణ్యశాస్త్రి(1892-1980) ప్రఖ్యాత అవధాని. ఇతడు అనేకమైన శతావధానాలు, సహస్రావధానాలు, ఒక పంచసహస్రావధానము చేశాడు.
ఇతడు కృష్ణా జిల్లా, గుడివాడ సమీపం లోని కలవపాముల గ్రామంలో జన్మించాడు. ఇతడు బందరులో చెళ్లపిళ్ల వెంకటశాస్త్రి వద్ద లఘుకౌముది, అవధాన విద్యలు అధ్యయనం చేశాడు. కొంతకాలం ఇతడు గురజాల హైస్కూలులో తెలుగు పండితుడిగా ఉద్యోగం చేశాడు. తరువాత గద్వాల రాణీ ఆదిలక్ష్మీదేవమ్మ సంస్థానంలో చేరి మూడుదశాబ్దాలు అక్కడే ఆస్థానకవిగా విలసిల్లాడు. గద్వాల ఆస్థానపదవీ విరమణ తర్వాత హైదరాబాదుకు వచ్చి అక్కడ స్థిరనివాసం ఏర్పరచుకొని 1980, అక్టోబరు 24న మరణించాడు.
ఇతడు 32కు పైగా గ్రంథాలను వెలయించాడు. వాటిలో కొన్ని:
ఇతడు మంతెన, చెన్నూరు, లింగాపురం, వేములవాడ, కమాన్‌పురం, కరీంనగర్‌లలో శతావధానాలు, యాదగిరిగుట్ట, నల్లగొండ, సింగవరం, దైవముదిన్నె, ఇల్లెందు, గురజాల, హనుమకొండ, మంథెన, కొల్లాపురము, గద్వాల, నూజివీడు, మిర్యాలగూడ, నారాయణపేట, బళ్లారి, జగిత్యాల, గోపాల్‌పేట, శ్రీశైలము, చల్లపల్లి, కరీంనగర్, కూనవరము, భీమవరము మొదలైన చోట్ల సహస్రావధానాలు చేశాడు. హనుమకొండలో 1954లో పంచసహస్రావధానాన్ని నిర్వహించాడు.
ఇతడి అవధానాలలో మచ్చుకు కొన్ని పూరణలు:
పూరణ:ఆతత కాసారము ల
బ్జాత మనోజ్ఞంబులయ్యె జక్రము లెల్లన్
గావర ముడిగెను, ముగిసెన్
రాతిరి, సూర్యుండు నంబరమ్మున దోచెన్
 
పూరణ:బ్రహ్మవిజ్ఞాన హేతు భావప్రబోధి
నిత్యకర్మాభి నిరతుడే ద్విజుడు కాని
యగునె కలుద్రావ జందెమ్ము లవల ద్రోసి 
పచ్చిమాంసంబు దినువాడు బ్రాహ్మణుండు
పూరణ:ఆంగ్లేయాభినిదత్త యంత్ర శకట వ్యాపారముంజేసి తా
బెంగ్లానిందొరగారు వచ్చెనదిగో వేవేగ నీచెంగటన్
బంగ్లాపై దొరసాని యున్నదట నాపైనన్ం దయంబూని యా
బంగ్లా మీదికి ద్రోవజూపగదవే భామా కురంగేక్షణా!
ఘనసారస్వతలోకమాన్య రసవత్కావ్యంబులన్ వ్రాసి స
జ్జన మాన్యంబగు భావలోకమున సత్థ్యానంబునుంబూని పృ
థ్విని నశ్రాంతయశంబు నిల్పిన సుధీవరుండు తత్కాళిదా
సుని గీర్తించెద నస్మదీయ కవితా శోభాభిసంవృద్ధికై
కల మృదురావసంకలిత గానము నయ్యలదేంట్లు సేయగో
మలతర మారుతాంకుర సమంచితవీజనలాదిగాగ లీ
లల దళముల్ నటింపగ విలాసవిభాసి పరాగరాజియ
మ్ములఁ జెలరేగగా, గమలముల్ ప్రమదంబిడు శ్రీనివాసముల్
శిరోమణి అకాలీ దళ్
శిరోమణి అకాలీ దళ్ అనేది పంజాబ్కు చెందిన సిక్కు సాంప్రదాయవాద పార్టీ. ఇదే పేరుతో పంజాబ్ లో చాలా పార్టీలున్నాయి కానీ ప్రధాన ఎన్నికల సంఘం గుర్తించింది ఈ పేరుతో గుర్తించింది మాత్రం సుఖబీర్ సింగ్ బాదల్ స్థాపించిన పార్టీ. శిరోమణి గురుద్వారా ప్రబంధక్ కమిటీ, ఢిల్లీ సిక్కు గురుద్వారా మేనేజ్మెంట్ కమిటీలను ఈ పార్టీయే నియంత్రిస్తుంటుంది. ప్రపంచ వ్యాప్తంగా ఒక సిక్కు పార్టీగా గుర్తింపు సాధించింది కూడా ఈ పార్టీనే. ఈ పార్టీ యొక్క ముఖ్యోద్దేశ్యం సిక్కుల సమస్యలకు రాజకీయ గొంతుకనివ్వడం. రాజకీయాలు, మతం ఒకదానితో ఒకటి పెనవేసుకున్నవని ఈ పార్టీ భావిస్తుంది.
టేప్ కొలత
టేప్ కొలత (Tape measure, measuring tape - కొలత టేప్) అనేది అనువుగా వంగే రూలర్(రూళ్ళకర్ర). ఇది సరళ-కొలత గుర్తులను వస్త్రం, ప్లాస్టిక్, ఫైబర్ గ్లాస్, లేదా మెటల్ స్ట్రిప్ ల యొక్క రిబ్బన్ పై కలిగియుంటుంది. ఇది ఒక సాధారణ కొలిచే సాధనం. దీనియొక్క డిజైన్ సులభంగా జేబులో లేదా పరికరాల సంచిలో పెట్టుకోగలిగేలా ఉంటుంది మరియు సుదీర్ఘ కొలతలకు, వక్రతలు లేదా మూలల చుట్టూ కొలుచుటకు పనికొస్తుంది.
భారతీయ క్షిపణుల జాబితా
భారత్‌ అభివృద్ధి చేసి, తయారుచేసిన వివిధ క్షిపణుల జాబితా ఇది.
కొత్తూరు (అర్ధవీడు)
కొత్తూరు (అర్ధవీడు) ప్రకాశం జిల్లా
పంజాబీ జానపద మత విశ్వాసాలు
పంజాబీ జానపద మత మతం అంటే పంజాబ్ ప్రాంతానికి చెందిన పంజాబీ స్థానిక జానపదుల మతాచారాలు, విశ్వాసాలు, వీటిలో పితరుల ఆరాధన, స్థానిక దైవతాల ఆరాధన, స్థానిక పండుగలు వంటివి ఉన్నాయి. పంజాబ్ ప్రాంతంలో పంజాబీ జానపద మతంలో అనేక మందిరాలు ఉన్నాయి, ఈ జానపద మతాచారాలు పంజాబ్ లో ప్రాచుర్యంలోని పలు మత విశ్వాసాలు, సిద్ధాంతాల మధ్య చర్చలా, సమన్వయంలా ఉపకరిస్తున్నాయి. ఈ మందిరాలు పంజాబ్ లోని గురు విగ్రహారాధన, వివిధ వర్గాల సమన్వయం వంటివాటిని ప్రతిబింబిస్తున్నాయి.
"జాతేరా" అంటే వంశానికి, కొన్ని సాధారణ తెగలకు పూర్వీకులు, మూలపురుషులు అయినవారిని గౌరవించుకునే స్మృతి మందిరాలు.
గ్రామాన్ని స్థాపించిన మూలపురుషుడు మరణించినప్పుడు గ్రామ పొలిమేరల్లో ఒక స్మృతి మందిరం నిర్మించి, జండీ వృక్షాన్ని నాటుతూంటారు. ఒక్కో గ్రామంలో అలాంటి పలు స్మృతి మందిరాలు కూడా ఉండవచ్చు.
సోనార్
సోనార్ (SOund Navigation And Ranging - Sonar) అనేది ప్రతిధ్వనుల సాయంతో నీటి అడుగున ఉన్న వస్తువుల జాడ తెలుసుకొనుటకు ఉపయోగించు యంత్రము. ఈ యంత్రంతో సముద్రాలలో జలాంతర్గత ధ్వని తరంగాలను ఉపయోగించి ఇతర వస్తువులు కనుగొంటారు.
భూమి-నుండి-భూమికి క్షిపణి
భూమి-నుండి-భూమికి ప్రయోగించే క్షిపణి నేలపై నుండిగానీ, సముద్రంపై నుండి గానీ ప్రయోగింపబడి, నేలపైగానీ, సముద్రంపై గానీ  ఉండే లక్ష్యాలను ఛేదించేందుకు  ఉపయోగపడుతుంది. వీటిని చేతితో పట్టుకుని గానీ, వాహనంపై ఉంచి గానీ, స్థావరాల నుండి గానీ, నౌకలనుండి గానీ ప్రయోగించవచ్చు. వీటిని రాకెట్ ఇంజనుతో గానీ, పేలుడు పదార్థం వలన గానీ, ముందుకు తోస్తారు. గాలిలో ప్రయాణిస్తూండగా లిఫ్టు కలిగించడం కోసం, స్థిరత్వం కలిగించడం కోసం వీటికి మొప్పలుగానీ, రెక్కలుగానీ  ఉంటాయి. హైపర్ వేగాలతో  ప్రయాణించే క్షిపణులు, తక్కువ పరిధి గల క్షిపణులు బాడీలిఫ్టును వాడుకుంటాయి లేదా అవి బాలిస్టిక్ పథంలో ప్రయాణిస్తాయి. వి-1 ప్లయింగ్ బాంబ్ మొట్ట మొదటి  భూమి-నుండి-భూమికి క్షిపణి.
ప్రస్తుతం ఉన్న భూమి-నుండి-భూమికి క్షిపణులకు సాధారణంగా దిశానిర్దేశకత్వం ఉంటుంది. దిశానిర్దేశకత్వం లేని భూమి-నుండి-భూమికి క్షిపణిని రాకెట్ అంటారు.( ఉదాహరణకు RPG-7 లేదా M72 LAW ట్యాంకు వ్యతిరేక రాకెట్ కాగా, BGM-71 TOW లేదా AT-2 Swatter ట్యాంకు వ్యతిరేక గైడెడ్ క్షిపణి).
భూమి-నుండి-భూమికి క్షిపణులను వివిధ రకాలుగా విభజించవచ్చు:
క్షిపణుల పరిధిని వివిధ వర్గాలు వివిధ రకాలుగా నిర్వచిస్తాయి. ఉదాహరణకు, అమెరికా దూర పరిధిని అసలే నిర్వచించదు. వారి నిర్వచనం ప్రకారం 5,500 కిమీ లేదా అంతకంటే ఎక్కువ పరిధి కలిగినవన్నీ ఖండాంతర క్షిపణులే.
టేకిశెట్టిపాలెం
టేకిశెట్టిపాలెం తూర్పు గోదావరి జిల్లా సఖినేటిపల్లి మండలం లోని గ్రామము..
సఖినేటిపల్లి లంక పత్తి కామమ్మ మహా దానశీలి. ఎందరో ఆభాగ్యులకు జీవితాన్ని ఇచ్చింది. ఆమె దాణగుణానికి బ్రిటిఘ వారు సైతం ముగ్ధులైనారు
శృంగవరప్పాడు
"'శృంగవరప్పాడు " తూర్పు గోదావరి జిల్లా సఖినేటిపల్లి మండలం లోని గ్రామము..
సఖినేటిపల్లి లంక పత్తి కామమ్మ మహా దానశీలి. ఎందరో ఆభాగ్యులకు జీవితాన్ని ఇచ్చింది. ఆమె దాణగుణానికి బ్రిటిఘ వారు సైతం ముగ్ధులైనారు
మోరిపోడు
"'మోరిపోడు " తూర్పు గోదావరి జిల్లా సఖినేటిపల్లి మండలం లోని గ్రామము..
సఖినేటిపల్లి లంక పత్తి కామమ్మ మహా దానశీలి. ఎందరో ఆభాగ్యులకు జీవితాన్ని ఇచ్చింది. ఆమె దాణగుణానికి బ్రిటిఘ వారు సైతం ముగ్ధులైనారు
నడిమిలంక
నడిమిలంక తూర్పు గోదావరి జిల్లా లోని ముమ్మిడివరం మండలం లోని గ్రామము
మతాడిపాలెం
మతాడిపాలెం తూర్పు గోదావరి జిల్లా లోని ముమ్మిడివరం మండలం లోని గ్రామము
ఆదిత్య రాయ్ కపూర్
ఆదిత్య రాయ్ కపూర్ (జననం 16 నవంబరు 1985) ప్రముఖ బాలీవుడ్ నటుడు. మొదట చానల్ వి లో వీడియో జాకీగా పనిచేసేవారు. లండన్ డ్రీమ్స్(2009) సినిమాలో ఓ చిన్న పాత్రతో తెరంగేట్రం చేసిన ఆదిత్య యాక్షన్ రీప్లే(2010), గుజారిష్(2010) సినిమాల్లో సహాయ నటునిగా నటించారు. 2013లో ఆషికి 2 సినిమాతో హీరోగా మారారు.  ఈ సినిమా మంచి విజయాన్ని సాధించింది. ఆ తరువాత యే జవాహీ హై దివాని సినిమాలో సహాయ నటునిగా కనిపించారు. ఈ సినిమా భారి విజయాన్ని నమోదు చేసుకుంది. అతి ఎక్కువ వసూళ్ళు సాధించిన సినిమాగా కూడా నిలిచింది.
16 నవంబర్ 1985లో పంజాబీ హిందూ కుటుంబంలో ముంబైలో  జన్మించారు ఆదిత్య. ఆయన తండ్రి పంజాబీ, తల్లి భారతీయ యూదు మతస్థురాలు. ముగ్గురు అన్నదమ్ముల్లో ఆదిత్య ఆఖరివారు. ఆదిత్య పెద్ద అన్నయ్య సిద్దార్ధ్ రాయ్ కపూర్ యూటివి మోషన్ పిక్చర్స్ సంస్థకు ముఖ్య కార్యనిర్వహణాధికారి, రెండో అన్నయ్య కునాల్ రాయ్ కపూర్ కూడా నటుడే. ప్రముఖ బాలీవుడ్ నటి విద్యా బాలన్ ఆదిత్య పెద్ద  అన్నయ్య  సిద్దర్ధ్ రాయ్ కపూర్ ను వివాహం చేసుకున్నారు.
ఆయన తాత రఘుపతి రాయ్ కపూర్ సినీ నిర్మాత. ఆదిత్య తాత, అమ్మమ్మ ప్రముఖ నాట్యకళాకారులు. భారతదేశానికి సామా నాట్యాన్ని పరిచయం చేసింది వీరే. ముంబైలోని కుఫే పరేడ్ లో జి.డి.సోమానీ మెమోరియల్ స్కూల్ లోనూ, సెయింట్ గ్జేవియర్స్ కళాశాలలోనూ చదువుకున్నారు ఆదిత్య.
నటనలో ఎటువంటి శిక్షణా తీసుకోని ఆదిత్య, నాట్యంలోనూ, వాచకంలోనూ శిక్షణ తీసుకున్నారు. ఆయనకు నటునిగా అవ్వాలనే బలమైన కోరిక లేకపోయినా లండన్ డ్రీమ్స్ సినిమాకు ఆడిషన్స్ కు వెళ్ళిన తరువాత నటనపై శ్రద్ధ పెరిగింది. చిన్నప్పుడు క్రికెటర్ అవ్వాలనే కోరిక ఉన్నా 6వ తరగతి తరువాత క్రికెట్ శిక్షణా తరగతులకు వెళ్ళడం మానేశారు ఆదిత్య.
మ్యూజిక్ చానెల్ అయిన చానెల్ వి లో వీడియో జాకీగా కెరీర్ ప్రారంభించారు ఆదిత్య. ప్రత్యేకమైన వాక్ శైలి, కామెడీ టైమింగ్ ఆయన షోలను హిట్ అయ్యేలా చేశాయి. 2009లో విపుల్ షా దర్శకత్వంలో లండన్ డ్రీమ్స్ సినిమాలో చిన్న పాత్రలో కనిపించారాయన. ఈ సినిమాలో సల్మాన్ ఖాన్, అజయ్ దేవగణ్ లతో కలసి నటించారు. ఈ సినిమా పెద్దగా ఆడలేదు.
అక్షయ్ కుమార్, ఐశ్వర్య రాయ్ నటించిన యాక్షన్ రీప్లే లో ఆదిత్య సహాయ నటునిగా చేశారు. ఈ సినిమా కూడా హిట్ కాలేదు. ఆ తరువాత సంజయ్ లీలా భన్సాలీ దర్శకత్వం వహించిన గుజారిష్(2010) సినిమాలో హృతిక్ రోషన్, ఐశ్వర్య రాయ్ లతో కలసి సహాయ నటునిగా నటించారు. ఈ సినిమా కూడా విజయం సాధించలేదు.
2013లో మోహిత్ సూరి దర్శకత్వంలో విడుదలైన ఆషికి 2 సినిమాతో ఆదిత్య కెరీర్ పెద్ద మలుపు తిరిగింది. ఈ సినిమా కమర్షియల్ గా పెద్ద హిట్ కావడమే కాక, విమర్శకుల నుంచీ ప్రశంసలు అందుకుంది. ఈ సినిమాలోని ఆదిత్య నటనకు కూడా పలువురు విమర్శకులు ప్రశంసలు కురిపించారు. 2013లో ఈ సినిమా అతి ఎక్కువ వసూళ్ళు సాధించిన చిత్రంగా నిలిచింది.
ఆ తరువాత రణబీర్ కపూర్, దీపికా పడుకోణె లు ప్రధాన  పాత్రధారులుగా నటించిన  యే జవానీ హై దివానీ(2013)  సినిమాలో సహాయనటునిగా కనిపించారు ఆదిత్య. ఈ సినిమాలోని ఆయన నటనకు ఫిలింఫేర్ ఉత్తమ సహాయ నటుడు పురస్కారానికి నామినేషన్ లభించింది. 2013 సంవత్సరానికిగానూ ఈ సినిమా 4వ అతి  ఎక్కువ వసూళ్ళు సాధించిన సినిమాగా నిలిచింది.
2014లో హబిబ్ ఫైసల్ దర్శకత్వంలో పరిణీతి చోప్రా తో కలసి దావత్-ఎ-ఇష్క్ సినిమాలో నటించారు ఆదిత్య
హాలీవుడ్ సినిమా గ్రేట్ ఎక్స్ పెక్టేషన్స్ కు హిందీ రీమేక్ అయిన ఫితూర్ సినిమాలో కత్రినా కైఫ్, టబు లతో కలసి నటించారు ఆదిత్య. ఈ సినిమా జనవరి 2016 కల్లా షూటింగ్ పూర్తిచేసుకుంది. ప్రస్తుతం తమిళ్ సినిమా ఓ కాదల్ కణ్మణి(తెలుగులో ఓకే బంగారం) సినిమాకు  హిందీ రీమేక్ ఓకే జానూ లో నటిస్తున్నారు. ఈ సినిమాలో  ఆదిత్య తో కలసి శ్రద్ధ కపూర్ నటించనున్నారు.
రఘువీర
రఘువీర (1902 - మే 14, 1963) భాషావేత్త, విద్యావేత్త, పండితుడు, భారతీయ జనసంఘ్ నాయకుడు, భారత రాజ్యాంగ సంఘ సభ్యుడు. ఆయన వేద సంస్కృత భాషను పునరుద్ధరించడం, సప్రమాణ మహాభారతాన్ని రూపుదిద్దడం, ప్రపంచ భాషల నిఘంటువు నిర్మించడం వంటి మహా కార్యాల్లో కీలకమైన కృషి చేసిన వారు.
మున్షీరాం దంపతులకు 1902లో బ్రిటీష్ ఇండియాలోని పంజాబ్ ప్రావిన్సుకు చెందిన రావల్పిండి నగరం (నేటి పాకిస్తానీ పంజాబ్ ప్రావిన్సులో ఉంది) లో రఘువీర జన్మించారు. ఆయన తండ్రి మున్షీరాం రావల్పిండిలో ఉన్నత పాఠశాల ప్రధానాధ్యాపకులుగా పనిచేసేవారు. తల్లి ఆయన చిన్నతనంలోనే మరణించారు. రఘువీర పూర్వీకులు నేటి హర్యానాలోని (అప్పటి పంజాబ్ ప్రావిన్సు) జగాధరీ పట్టణానికి చెందినవారు. ఆయనది వైశ్య కులంలో సంప్రదాయ వైష్ణవ కుటుంబం. రఘువీర పూర్వీకులు చాలావరకూ అధ్యయనం, బోధన రంగాల్లోనే పనిచేశారు.
రఘువీర చిన్నతనం నుంచీ చురుకైన విద్యార్థిగానే పేరు గడించారు. విద్యార్థి వేతనం స్వీకరిస్తూ సంస్కృతం ఎం.ఏ. పరీక్షలో ప్రథమ స్థానంలో ఉత్తీర్ణత పొందారు. ఆపైన పరిశోధక విద్యార్థిగా లాహోర్ లోని పంజాబ్ విశ్వవిద్యాలయంలో కృషిచేసి డాక్టరేట్ పొందారు. వారాహగృహ్య సూత్రాలపై చేసిన పరిశోధనకు గాను హాలెండ్ కు చెందిన యుట్ రీప్త్ విశ్వవిద్యాలయం నుంచి డి.లిట్. పొందారు. ఆయన 1928 నాటికే మూడు డాక్టరేట్లు పొందారు, 1940 నాటికి ఆయనకు విదేశీ విశ్వవిద్యాలయాల నుంచి మూడు డి.లిట్.లు లభించాయి.
లాహోర్ నగరంలోని సనాతన ధర్మ కళాశాలలో సంస్కృత ఆచార్యునిగా, సంస్కృత శాఖ అధిపతిగా దీర్ఘకాలం పనిచేసి 1946లో కళాశాలలోని ఉద్యోగాన్ని విరమించుకున్నారు. 1946 సంవత్సరంలో నాగ్ పూర్ ప్రాంతంలో అత్యంత ప్రాచీనమైన, విలువైన భూర్జ, తాళ పత్రాలు సేకరించి వేద సంస్కృత భాషను పునరుద్ధరించడంలో గట్టి కృషిచేశారు. రఘువీర జాతీయవాది అయిన భాషావేత్తగా ఆంగ్ల భాష సర్వాధిపత్యాన్ని ప్రశ్నిస్తూ సాగారు. హిందీ, సంస్కృతం, పర్షియన్, అరబిక్, ఆంగ్లం, ఉర్దూ, బెంగాలీ, మరాఠీ, తమిళం, తెలుగు, పంజాబీ మొదలుకొని అనేక భాషల్లో ఆయన ప్రావీణ్యత సంపాదించారు. సంస్కృత భాషలో అనేక విలువైన, ప్రామాణికమైన గ్రంథాలు నేరుగా ఆయన ప్రమేయంతోనో, ఆయన పరోక్షంగా ప్రోత్సాహంతోనో రూపుదిద్దుకున్నాయి.
కిమి వర్మ
కిమి వర్మ ప్రముఖ బాలీవుడ్ నటి, ఫ్యాషన్ డిజైనర్. బాంబే విశ్వవిద్యాలయంలో ఎంబిఎ చదివిన తరువాత ఆమె లాస్ ఏంజిలెస్ కు మారిపోయారు. ప్రస్తుతం కూడా ఆమె అక్కడే నివసిస్తున్నారు. ఆమెకు స్వంతంగా స్త్రీల ఫ్యాషన్ హౌస్ ఉంది. ఆ కంపెనీకి లీడ్ డిజైనర్, సి.ఈ.వోగా కిమీ పనిచేస్తున్నారు.
1994లో మిస్ బాంబే, ఫెమినా మిస్ ఇండియా బ్యూటిఫుల్ హైర్ టైటిల్స్ ను గెలుచుకున్నారు. చాలా పంజాబీ సినిమాల్లో అవకాశాలు వచ్చాయి ఆమెకు. ప్రస్తుతం కాలిఫోర్నియాలోని లాస్ ఏంజెలెస్ లో వస్త్రాల డిజైనర్ గా పనిచేస్తున్నారు.
1977 నవంబరు 20న పంజాబ్లో జన్మించారు కిమి. పంజాబీ హిందూ కుటుంబంలో పుట్టారామె. పంజాబ్ లో పుట్టినా ఆమె చదువు ముంబైలో సాగింది. బాంబే విశ్వవిద్యాలయం నుండి ఎంబిఎ పట్టా అందుకున్నారు కిమి. ఆ తరువాత ఆమె కాలిఫోర్నియాలోని లాస్ ఏంజలస్ కు మకాం మారిపోయారు ఆమె. ప్రస్తుతం లాస్ ఏంజలస్ లో లేడీస్ ఫ్యాషన్ హౌస్ నడుపుతున్నారు కిమి. ఆ కంఫెనీకి సి.ఈ.వో గానే కాక, లీడ్ డిజైనర్ గా కూడా వ్యవహరిస్తున్నారు ఆమె. కిమి మోడల్ గానూ, నటిగానూ కూడా చాలా సంవత్సరాలు పనిచేశారు. అన్నీ పంజాబీ సినిమాలే చేశారు కిమి.
నసీబో(1994)లో ఒక పాత్రతో తెరంగేట్రం చేశారు కిమి. ఆ తరువాత కహర్(1997), జీ ఆయున్ ను, అసును మాన్ వత్నా డా, మేరా పిండ్-మై హోం వంటి పంజాబీ సినిమాల్లో నటించారామె. కొన్ని టివి సీరియల్స్ లోనూ, మోడల్ గానూ కూడా పనిచేశారు కిమి.
పంజాబ్, చండీగఢ్ లలోని నగరాల జాబితా (జనాభా వారీగా)
2013 జనగణన ప్రకారం లక్షకు పైగా జనాభా ఉన్న భారత దేశపు రాష్ట్రమైన పంజాబ్, కేంద్ర పాలిత ప్రాంతమైన చండీగఢ్ లలోని పట్టణ ప్రాంతాలు, నగరాల జాబితా.
పంజాబ్
చండీగఢ్
పంజాబ్, చండీగఢ్ ప్రాంతాల్లో లక్ష లేక అంతకన్నా ఎక్కువ జనాభా కలిగిన అర్బన్ అగ్లోమెరేషన్లను ఈ కింద చూడవచ్చు:పంజాబ్, చండీగఢ్ ప్రాంతాల్లో లక్ష లేక అంతకన్నా ఎక్కువ జనాభా కలిగిన అర్బన్ అగ్లోమెరేషన్ నియోజకవర్గాలను ఈ కింద చూడవచ్చు.
పంజాబ్ రాష్ట్రానికి చెందిన రాజకీయ కుటుంబాల జాబితా
భారతదేశానికి చెందిన పంజాబ్ రాష్ట్రంలోని రాజకీయ కుటుంబాల జాబితా
పంజాబీ సంస్కృతి
పంజాబీసంస్కృతిలో పంజాబీ ఆహారసంస్కృతి, సైన్సు, సాంకేతికత, సైన్యం, సైనికశిక్షణ, సంప్రదాయం, విలువలు మరియు పంజాబీ ప్రజల చరిత్ర భాగంగా ఉంటుంది.
ఆధునిక కాలంలో పంజాబీప్రజలు ప్రపంచం అంతటా విస్తరించి ఉన్న కారణంగా (ప్రత్యేకంగా భారతదేశం మరియు పాకిస్తాన్) పంజాబీ సంస్కృతి అనేక మందికి పరిచయమై ప్రభావం చూపుతుంది. సంప్రదాయమైన పంజాబీ సంస్కృతి శక్తివంతమై పశ్చిమదేశాల వరకు విస్తరించింది. పంజాబీ సంస్కృతి యునైటెడ్ స్టేట్స్, యు.కే, యురేపియన్ యూనియన్, కెనడా, ఆస్ట్రేలియా వరకు విస్తరించింది. పంజాబీ తాత్వికత, కవిత్వం, ఆధ్యాత్మికత, విద్య, కళలు, సంగీతం, ఆహారసంస్కృతి, నిర్మాణకళ మొదలైనవి వెలుపలి ప్రపంచంలో మరింత 
ప్రభావం చూపుతుంది. పలు భాషలకు, సంస్కృతులకు, అలవాట్లకు మరియు జాతులకు చెందిన ప్రజలు పలు కారణాల వలన పంజాబు చేరుకున్నారు. ఈ ప్రజలు పంజాబీ సంస్కృతి ప్రభావితులైయ్యారు.
భంగారా పలు పంజాబీ సంగీతరూపాలలో ఒకటి. దీనిని పాశ్చాత్యదేశాలలో అభిమానించేవారి సంఖ్య అధికరిస్తూ ఇది అభిమాన పంజాబీ సంగీతంగా మారింది.
దీర్ఘకాలచరిత్ర కలిగిన పంజాబీ సంస్కృతి మరియు పంజాబీ ప్రజలలో పలు నృత్యరీతులు రూపొందించబడ్డాయి. ఇవి సాధారణంగా పండుగలు, వివాహాది వేడుకలు మరియు పంటలు చేతికి అందిన వేళలలో ప్రదర్శించబడుతుంటాయి. నృత్యాలకు మసంబంధిత మరియు మతేతర నేపథ్యం ఉంటాయి. 
ఉత్సాహవంతమైన పురుషుల నృత్యం భంగారా నృత్యం అలాగే ఝుమర్, గిధా నృత్యాలు స్త్రీలకు ప్రత్యేకించబడ్డాయి.
పంజాబీలు జరుపుకునే వివాహ సంప్రదాయాలు మరియు వేడుకలలో పంజాబీ సంస్కృతి బలంగా ప్రతిఫలిస్తూ ఉంటుంది. ముస్లిములు, హిందువులు, సిక్కులు మరియు జైనులు తమవివాహాది వేడుకలను అరబిక్, పంజాబీ, సంస్కృత్, ఖాజీ, పండిట్, గ్రాంథి, లేక పూజారి చేత నిర్వహించబడుతుంది. ఆచారాలు, పాటలు, నృత్యం, ఆహారం, దుస్తులలో కొంత సారూప్యత ఉంటుంది. పంజాబీ వివాహాలలో పలు ఆచారాలు చోటుచేసుకుంటాయి. వేడుకలు వివాహాలు పురాతన సంప్రదాయకాలం నాటివి ఇప్పటికీ ఆచరించబడుతున్నాయి.
పంజాబీ ఆహారసంస్కృతిలో విస్తారమైన ఆహారాలు ఉన్నాయి. ఆహారరంగంలో ఇది ప్రపంచస్థాయిలో ఆధీనత సాధించింది. పంజాబీ ఆహారానికి ప్రపంచవ్యాప్తంగా ఉన్న ఆదరణ కారణంగా పలువురు వ్యాపార వేత్తలు ప్రపంచవ్యాప్తంగా పంజాబీ ఆహారరంగంలో పెట్టుబడులు పెట్టారు. ఉదాహరణగా సర్సో కా సాగ్ మరియు మక్కీ దీ రోటీ వంటి ఆహారాలు మరింత ప్రాబల్యత సంతరించుకున్నాయి. చోళే బటూరా కూడా పంజాబీ ఆహారాలలో మరింత ఆదరణ అందుకున్నది. అత్యంత ఆదరణ పొందిన పంజాబీ ఆహారాలలో నాన్, బటర్ చికెన్, మటర్ పనీర్, తందూరి చికెన్, సమోసాలు, పకోడాలు ప్రధానమైనవి. దాదాపు అన్ని ఆహారాలకు పెరుగు ఆధరువు (సైడ్ డిష్) గా వాడుకలో ఉంది. పంజాబులో పలు తీపి తినుబండారాలు వాడుకలో ఉన్నా రసగుల్లా, బర్ఫీ మరియు గులాబ్ జామూన్ అత్యంత ప్రజాదరణ కలిగి ఉన్నాయి.
పంజాబీ కవిత్వం లోతైన అర్ధానికి, సౌందర్యానికి, ఉత్సాహం మరియు చక్కని పదప్రయోగానికి పేరుపొందింది. 
పంజాబీ ప్రజల మనసులో కవిత్వానికి ప్రత్యేక స్థానం ఉంది. పంజాబీ సాహిత్యం అధికంగా పలుభాషలలో అనువదించబడి ప్రపంచం అంతటా విస్తరించింది. పంజాబీ సాహిత్యంలో గురుగ్రంధ్ సాహెబ్ గ్రంథం అత్యంత ప్రధానమైనది.
పంజాబీ సంప్రదాయ దుస్తులలో ప్రధానమైన పంజాబీ దుస్తులు పురుషులు మరియు స్త్రీలు కూడా ధరిస్తుంటారు. ప్రస్తుతం దీనిని స్థానంలో కుర్తా ఫైజమా చోటు చేసుకున్నాయి. పంజాబు స్త్రీల సంప్రదాయ దుస్తులలో పంజాబీ సల్వార్ సూటు ప్రధానమైనది. ప్రస్తుతం దీని స్థానాన్ని పంజాబీ ఘాగ్రా భర్తీ చేసింది. పంజాబులో పాటియాలా సల్వార్ కూడా ప్రజాదరణ కలిగి ఉంది.
పంజాబీ ప్రజలు సాంస్కృతిక, సీజనల్ మరియు మతసంబంధిత పండుగలు ఉత్సాహంగా జరుపుకుంటారు. పండుగలలో మాఘి, మేళాచిరాఘన్, లోహ్రి, హోళీ, బైసఖీ, తీయాన్, దీపావళి, దసరా మరియు గురునానక్ జయంతి ప్రధానమైనవి.
ద్రవ ఆక్సిజన్
ద్రవ ఆక్సిజన్ (Liquid oxygen - లిక్విడ్ ఆక్సిజన్ - సంక్షిప్తంగా - LOx, LOX లేదా Lox) అనేది ఉపగ్రహ వాహక నౌకలు, జలాంతర్గామి మరియు వాయు పరిశ్రమలలో వాడే ఆక్సీకరణి. మౌలిక ఆక్సిజన్ యొక్క భౌతిక రూపాలలో ఒకటి.
జక్కంపూడి మునిరత్నం
జక్కంపూడి మునిరత్నం ఒక తెలుగు కవి, విమర్శకుడు. ఆయన సుమారు 14 శతకాలు రాశాడు. పద్య ఖండికలు, గేయాలు రచించాడు. ఇరవైకి పైగా బాలల కథలు, పది దాకా కథానికలు, కవితలు, హైకూలు రాశాడు. ఆయనకు తెలుగులోనే కాక తమిళ భాష మీద కూడా మంచి పట్టుంది. శ్రీవేంకటేశ్వర విశ్వవిద్యాలయం లో తెలుగు పరిశోధనా శాఖలో ఉపాచార్యుడుగా, సంయుక్తాచార్యుడిగా, ఆచార్యుడిగా పనిచేసి పదవీ విరమణ చేశాడు.
మునిరత్నం తమిళనాడు తిరువళ్ళూరు జిల్లా, తిరుత్తణి తాలూకా కావేరీ రాజపురం గ్రామంలో నరసమ్మ, మునస్వామి దంపతులకు జనవరి 14, 1948 తేదీన జన్మించాడు. ఈ గ్రామం ఉమ్మడి మదరాసు రాష్ట్రం నుండి ఆంధ్రరాష్ట్రం విడిపోయిన తర్వాత 1960లో పటాస్కర్ తీర్మానం ప్రకారం తమిళనాడులో చేర్చబడింది. ఇక్కడ అన్నీ తెలుగు కుటుంబాలే నివసించేవి.ఆనాడు తమిళనాడు,పాండిచేరీ లలో కలిపేసిన చెన్నపట్టణం,హోసూరు, దేవనపల్లి,కృష్ణగిరి,డెంకణికోట. కోయంబత్తూరు,కంచి, మధురై,యానాం...మొదలైనవి తెలుగు ప్రాంతాలే.
ఇతడు కావేరీ రాజపురంలో 8వ తరగతి వరకు చదివాడు.తరువాత 1972లో తిరుపతిలోని సంగీత నృత్య కళాశాలలో చేరి గాత్రము, మృదంగం నేర్చుకున్నాడు. 1973లో ప్రైవేటుగా మెట్రిక్యులేట్, ఇంటర్‌మీడియట్ చదివాడు. తరువాత వెంకటేశ్వర విశ్వవిద్యాలయం నుండి బి.ఎ., ఎం.ఎ., చదివాడు. 1986లో "అన్నమయ్య అళ్వారులు - తులనాత్మక పరిశీలన" అనే అంశంపై జాస్తి సూర్యనారాయణ పర్యవేక్షణ క్రింద పరిశోధించి పి.హెచ్.డి. సంపాదించాడు. ఇతడికి తెలుగు భాష మాత్రమే కాక తమిళ, హిందీ, సంస్కృతం, ఇంగ్లీషు భాషలలో ప్రవేశం ఉంది.
తెట్టు (గుడ్లూరు)
తెట్టు (గుడ్లూరు) ప్రకాశం జిల్లా, గుడ్లూరు మండలం. పిన్ కోడ్ నం. 523 281., ఎస్.టి.డి.కోడ్ = 08598.
రామాయపట్టణం
రామాయపట్టణం ప్రకాశం జిల్లా, గుడ్లూరు మండల
పర్దుమన్ సింగ్ బ్రార్
పర్దుమన్ సింగ్ బ్రార్ (1927 అక్టోబరు 15 – 2007 మార్చి 22) పంజాబ్ రాష్ట్రానికి చెందిన ఒక క్రీడాకారుడు. ఇతడు షాట్‌పుట్ మరియు డిస్కస్ త్రో క్రీడాంశాలలో ఆసియా క్రీడల లలో మనదేశానికి పలు పతకాలు సాధించి పెట్టాడు.
1950 దశకంలో షాట్‌పుట్ మరియు డిస్కస్ త్రో పోటీలలో ఇతడు మనదేశంలో జాతీయ విజేత. షాట్‌పుట్ లో తన మొట్టమొదటి పతకాన్ని 1958లో మద్రాసులో జరిగిన జాతీయ షాట్‌పుట్ పోటీలలో సాధించాడు. 1954, 1958 మరియు 1959 సంవత్సరాలలో జాతీయ డిస్కస్ త్రో పోటీలలో విజేతగా నిలిచాడు. 1954 లో మనీలాలో జరిగిన లో షాట్‌పుట్ మరియు డిస్కస్ త్రో అంశాలు రెండిటిలో విజేతగా నిలిచి బంగారు పతకాలు సాధించాడు. ఈ ఘనతను సాధించిన మొట్టమొదటి ఆసియా ఆటగాడిగా ఖ్యాతికెక్కాడు. తన ప్రదర్శనను కొనసాగిస్తూ లో టోక్యోలో జరిగిన ఆసియా క్రీడలలో షాట్‌పుట్ లో స్వర్ణపతకం మరియు డిస్కస్ త్రోలో కాంస్య పతకం గెలుచుకున్నాడు.చివరిగా లో జకార్తాలో జరిగిన ఆసియా క్రీడలలో డిస్కస్ త్రోలో రజత పతకం గెలిచి వరుసగా జరిగిన మూడు ఆసియా క్రీడలలో తాను సాధించిన పతకాల సంఖ్యను 5 కు పెంచుకున్నాడు. ఇతని ప్రతిభను గుర్తించిన భారత ప్రభుత్వము 1999లో ఇతడిని అర్జున అవార్డుతో సత్కరించింది.
1980 లో జరిగిన ఒక ప్రమాదం ఫలితంగా బ్రార్ పక్షవాతం బారిన పడ్డాడు. ఈ వ్యాధితో బాధపడుతూ 2007 మార్చి 22న పంజాబ్ లోని తన స్వగ్రామంలో కన్నుమూశాడు. మరణించే సమయానికి దుర్భర దారిద్ర్యంతో బాధపడుతూ చేతిలో చిల్లిగవ్వ లేకుండా చనిపోయాడు.
పంజాబీ ప్రజల జాబితా
భారతదేశం, పాకిస్తాన్ లలోని పంజాబ్ ప్రాంతంతో సహా ప్రపంచవ్యాప్తంగా యూరోపియన్ ఎమిరేట్స్, యునైటెడ్ స్టేట్స్, కెనడా, ఇతర ప్రదేశాల్లో జీవిస్తున్న సుప్రసిద్ధులైన పంజాబీ ప్రజల జాబితా ఇది
టక్కోలి
టక్కోలి వైఎస్ఆర్ జిల్లా, కడప మండలానికి చెందిన గ్రామము
మెహర్ మిట్టల్
మెహర్ మిట్టల్ (జననం 1935 అక్టోబరు 24), ప్రముఖ భారతీయ పంజాబీ సినిమా నటుడు, నిర్మాత. పంజాబీ సినిమా ల్లో ఆయన  హాస్యనటునిగా చాలా ప్రసిద్ధి చెందినవారు.ముంబైలో జరిగిన136వ దాదాసాహెబ్ ఫాల్కే జయంతిలో పంజాబీ సినిమాకు ఆయన చేసిన నిర్విరామ కృషికి గుర్తింపుగా దాదాసాహెబ్ ఫాల్కే అకాడమీ పురస్కారం పొందారు మెహర్ మిట్టల్.
సురేష్ ఒబెరాయ్
సురేష్ ఒబెరాయ్ (జననం 17 డిసెంబరు 1946) ప్రముఖ బాలీవుడ్ సహాయ నటుడు. ఆయన అసలు పేరు విశాల్ కుమార్ ఒబెరాయ్. ప్రముఖ బాలీవుడ్ నటుడు వివేక్ ఒబెరాయ్ కు తండ్రి. పాకిస్థాన్ లోని  కెట్టా ప్రాంతంలో జన్మించారు సురేష్. కెరీర్ మొదట్లో రేడియోలో పనిచేసేవారు సురేష్. ఆ తరువాత మోడలింగ్ కూడా చేశారు. 1980, 90వ దశకాల్లో సురేష్ బాలీవుడ్ లో ప్రముఖ సహాయ నటునిగా కొనసాగారు.
పాకిస్థాన్ లోని బెలూచిస్థాన్ ప్రావిన్స్ లో కెట్టా అనే ప్రాంతంలో 17 డిసెంబరు 1946న పంజాబీ హిందూ కుటుంబంలో జన్మించారు  సురేష్. ఆయన తండ్రి ఆనంద్ సారూప్ ఒబెరాయ్ పంజాబీ వ్యాపారవేత్త, తల్లి కర్టర్ దేవి గృహిణి. భారత విభజన తరువాత వీరి కుటుంబం పాకిస్థాన్ నుంచి హైదరబాద్ కు మారారు. హైదరాబాద్ లో సురేష్ తండ్రి మెడికల్ స్టోర్ చైన్ ను మొదలుపెట్టారు. హైదరాబాద్ లోని సెయింట్ జార్జ్ గ్రామర్ స్కూల్ లో చదువుకున్నారు. చదువుకునేటప్పుడు టెన్నిస్,  స్విమ్మింగ్ వంటి క్రీడల్లో బాగా రాణించేవారు. బాయ్ స్కాట్ లో ప్రెసిడెంట్ అవార్డు పొందారు ఆయన. సురేష్ హైస్కూల్ చదువుతుండగా తండ్రి చనిపోయారు. దాంతో ఆయన అన్నదమ్ముళ్ళతో కలసి వారి కుటుంబ వ్యాపారం మెడికల్ స్టోర్స్ చూసుకునేవారు.  సురేష్ హిందీ, ఉర్దు,  ఇంగ్లీష్, తెలుగు, తమిళ్ భాషలు అనర్గళంగా మాట్లాడగలరు.
1970ల్లో రేడియో షోలలోనూ, నాటకాలతోనూ కెరీర్ మొదలు పెట్టారు సురేష్. పూణె లోని ఫిలిం అండ్ టెలివిజన్ ఇన్ స్టిట్యూట్ ఆఫ్ ఇండియా  లో నటన నేర్చుకున్నారు ఆయన. ఆ సమయంలోనే తమిళనాడుకు చెందిన యశోధరను కలుసుకున్నారు ఆయన. 1974లో వారు  వివాహం చేసుకున్నారు. 1976లో వారికి ఒక కుమారుడు పుట్టారు.  ఆయనే ప్రస్తుతం బాలీవుడ్ నటుడు వివేక్ ఒబెరాయ్. ఆ తరువాత వారి కుటుంబం ముంబైకు మారింది.
ముంబైకు వచ్చిన మొదట్లో ఆయన చేసిన రేడియో షోల వల్ల చాలా ప్రసిద్ధి పొందారు. ఆ తరువాత చార్మినార్ సిగరెట్లు, లైఫ్ బాయ్ సబ్బుకూ మోడల్ గా పనిచేశారు. 1970వ దశకం చివర్లో ఆయన ప్రసిద్ధ మోడల్ గా కొనసాగారు.
1978లో ఏక్ బార్ ఫిర్ సినిమాతో తెరంగేట్రం చేశారు సురేష్. కానీ ఆ సినిమా పెద్దగా ఆడలేదు. 1980లో లావరిస్ సినిమాలో నటించారాయాన. 2000 దశకం తొలినాళ్ళ వరకు సంవత్సరానికి 4 నుంచి 5 సినిమాల్లో నటించారు సురేష్. దాదాపు 135 సినిమాల్లో చేశారు సురేష్. యాదోం కా మౌసమ్ (1990)లో ఒక పాటలో కొన్ని లైన్లు పాడారు ఆయన.
ధడ్కన్ కాశ్మీర్ వంటి టెలివిజన్ షోలలో కూడా కనిపించారాయన.  జీనా ఐసీ కా నామ్ హై షోకు వ్యాఖ్యాతగా కూడా వ్యవహరించారు.
1970లలో సురేష్ హైదరాబాద్ లో యశోధరను కలిశారు. 1974లో మద్రాసులో ఆమెను వివాహం చేసుకున్నారు. వీరి మొదటి కుమారుడు వివేక్ ఒబెరాయ్ ప్రస్తుతం బాలీవుడ్ లో ప్రముఖ నటుడు. ఆయన భార్య యశోధర తమిళ్ నాడులోని కొయంబత్తూర్ ప్రాంతంలో పలయక్కోటి పట్టకరర్ కుటుంబానికి చెందినవారు.
నటనే కాక, సురేష్ పాటలు కూడా బాగా పాడతారు. ఆయన గాత్రం చాలా స్పష్టంగా ఉంటుంది. జీ టివిలో వచ్చే జీనా ఐసీ కా నామ్ హై షోకు వ్యాఖ్యాతగా కూడా వ్యవహరించారు ఆయన. ఇవే కాక, ఆయన రొమాంటిక్, ఫిలాసఫికల్ కవిత్వం కూడా రాస్తుంటారు.
పంజాబీ జానపద మతం
పంజాబీ జానపద మతం అనేది పంజాబీ ప్రజల విశ్వాసాలు, నమ్మకాలు, వారు పాటించే వివిధ ఆచారాలు. ఇందులో పూర్వీకులను పూజించటం, గ్రామదేవతలను పూజించటం, ప్రాంతీయ పండగలను ఆచరించడం వంటివి ఉన్నాయి. పంజాబీ జనపద మతానికి అంబంధించి పలు తీర్థస్థలాలున్నాయి. ఇవి హిందూ, ఇస్లాం మతాలలాంటి పెద్ద మతాల సారాల కలయికగా కనిపిస్తాయి. ఈ తీర్థస్థలాలలో మతసామరస్యం, ఔన్నత్యంతో జీవించిన మహానుభావులను దైవంతో సమానంగా భావించడం లాంటివి కనిపిస్తాయి.
పంజాబీలు, వాళ్ళు పాటిస్తున్న సంఘటిత మతానికి అతీతంగా పంజాబీ జానపద మతాన్ని పాటిస్తారు.
పంజాబీ జానపద మతవిశ్వాసాల్లో సృష్టి మూడుగా విభజించబడి ఉంది:
దేవలోక్ అనేది దేవుళ్ళు, దేవదూతలు, పుణ్య పురుషులు/స్త్రీలు, పూర్వీకులు నివసించే క్షేత్రం, ఇది ఆకాశంలో ఉంది. పూర్వీకులు దేవుళ్ళు లేదా పుణ్యాత్ములు అవ్వవచ్చు.
జథేరా అనేది ఒక కులం లేదా ఇంటిపేరుకు మూలవ్యక్తిని గౌరవిస్తూ నిర్మించిన సన్నిధి. ఇక్కడ ఇంటిపేరులో పుట్టిన పుణ్యాత్ములందిరికీ పూజలు జరుగుతాయి.
ఒక గ్రామపెద్ద చనిపోయిన వెంటనే ఆ గ్రామ శివార్లలో ఆ గ్రామపెద్దకు ఒక సన్నిధి వెలుస్తుంది. అక్కడ ఒక జెండా చెట్టు స్థిరపడుతుంది. ఒక గ్రామానికి ఇలాంటి జెండా చెట్లు ఎన్నో ఉంటాయి.
ఈ జథేరా పేరు ఆ కులపెద్ద లేదా గ్రామపెద్ద ఇంటిపేరు మీద గానీ, గ్రామం పేరు మీద గానీ ఉండవచ్చు. కొన్ని కుటుంబాలలో ఈ జథేరాను తొలిసారి కనిపెట్టిన వ్యక్తి పుణ్యాత్ముడుగా పరిగణించబడవచ్చు. అలాంటి సందర్భాలలో ఒకే వ్యక్తి మూలపురుషుడిగానూ, పుణ్యాత్ముడిగానూ పరిగణించబడతాడు.
పంజాబీ ప్రజల నమ్మకం ప్రకారం ఒకే ఇంటిపేరు కలవారంతా ఒకే వ్యక్తిని మూలపురుషుడిగా కలిగి ఉంటారు. ఇంటిపేరును పంజాబీలో గౌత్ లేదా గోత్ర అని అంటారు.
ఒకే ఇంటిపేరు కలవారు వివిధ సమూహాలుగా విహజించబడి ఉంటారు. ఇందులో ఏడు తరాలవరకు వంశవృక్షాన్ని పోల్చుకోగల సభ్యులుంటారు.
పూర్వకాలంలో ఒక గ్రామంలో అందరి ఇంటిపేరు ఒకటే ఉండేది. కాలానుగుణంగా జనాలు వలసలు వచ్చి పోవడం వలన వేరే ఇంటిపేరుగల వారు మరో గ్రామంకి వెళ్ళటం పరిపాటి అయింది. అలా కొత్తగా ఒక ఊరిలోకి వచ్చిన వారు ఆ ఊరి జథేరాని గౌరవించడం అప్పట్లో ఒక ఆనవాయితీ. ఈనాటికీ కొందరు బ్రాహ్మణులు పాటిస్తున్నారు.
కాలానుగుణంగా ఇవాళ పంజాబీ గ్రామాలలో వివిధ ఇంటిపేర్ల వారు ఒకే గ్రామంలో ఉండటం సహజమైంది. అలా ఇవిధ జథేరాలు, వివిధ ఇంటిపేర్లు ఒకే గ్రామంలో వెలిసాయి.
వేరే గ్రామానికి వచ్చిన ఒక గ్రామ ప్రజలు, తమ గ్రామ జథేరాకు వెళ్ళటం ఉంటుంది. అది సాధ్యం కాని పక్షంలో కొత్త గ్రామంలో పాత జథేరాకు లంకెతో కొత్త జథేరా ఏర్పాటు జరుగుతుంది.
ప్రజలు జథేరాకు పెళ్ళి లాంటి వేడుకలలో వస్తారు. ప్రతి పౌర్ణమికి, నెలలో మొదటి ఆదివారం నాడు వస్తారు.
జోగ్నాఖేరా
జోగ్నాఖేరా అన్నది సింధు లోయ నాగరికతలోని హరప్పా దశకు చెందిన ప్రదేశం. జోగన్ ఖేరా ప్రస్తుతం భారత దేశంలోని హర్యానా రాష్ట్రంలో ఉన్న కురుక్షేత్రం జిల్లాలో నెలకొంది.
జోగ్నాఖేరా ప్రాంతాన్ని 2009లో పురాతత్వ తవ్వకాలు జరిపారు, ఐతే స్థానికులకు ఈ ప్రాంతపు ప్రాముఖ్యత తెలియదు. ఈ ప్రాంతంలో ఆనాటి కుండ పెంకులు కూడా లభించాయి.
సట్లెజ్-యమున లింక్ కాలువకు జూలై 2010లో వరదలు రావడంతో పురాతత్వ ప్రదేశం దెబ్బతింది.
కె-4 క్షిపణి
కె-4 అణ్వాయుధ యుత, మధ్యంతర పరిధి, జలాంతర్గామి ప్రయోగిత,  బాలిస్టిక్ క్షిపణి. భారత రక్షణ పరిశోధన అభివృద్ధి సంస్థ ఈ క్షిపణిని అరిహంత్ తరగతి జలాంతర్గాముల కోసం అభివృద్ధి చేస్తోంది. ఈ క్షిపణికి 3500 కిమీ పరిధి ఉన్నట్లు తెలుస్తోంది.
INS అరిహంత్ లో అమర్చేందుకు అగ్ని-3 క్షిపణి పొడవును తగ్గించడానికి అనేక సమస్యలు ఎదుర్కొన్నాక, కె-4 అభివృద్ధిని చేపట్టారు. కె-4 పరిధి అగ్ని-3 పరిధికి సుమారుగా సమానం. పొడవు మాత్రం 12 మీటర్లు మాత్రమే ఉంటుంది (అగ్ని-3 పొడవు 17 మీటర్లు). కె-4 కోసం డిజైను చేసిన గ్యాస్ బూస్టర్‌ను 2010 లో సముద్ర గర్భంలో ఒక పాన్‌టూన్ నుండి విజయవంతంగా పరీక్షించారు.
ఈ క్షిపణి పొడవు 12 మీ. వ్యాసం 1.3 మీ. బరువు 17 టన్నులు. 2 టన్నుల వార్‌హెడ్‌ను మోసుకు పోగలదు. ఉన్నతమైన కచ్చితత్వాన్ని సాధించడమే ఈ క్షిపణి  లక్ష్యమని DRDO వెల్లడించింది.
2013 సెప్టెంబరులో ఈ క్షిపణిని సముద్రంలో 50 అడుగుల లోతున ఒక పాన్‌టూన్ పై నుండి పరీక్షించాల్సి ఉంది. కానీ అది పైకి చెప్పని కారణాల వలన ఆలస్యమైంది. ఈ కారణాన మొదటి పరీక్ష 2014 మార్చి 24 న విశాఖపట్నం తీరాన 30 మీ లోతున పాన్‌టూన్ పై నుండి పరీక్షించారు. ఆ పరీక్షలో క్షిపణిని 3,000 కిమీ పరిధికి విజయవంతంగా పరీక్షించారు. గ్యా జనరేటరు క్షిపణిని పాన్‌టూన్ పై నుండినీటిపైకి తోసింది. గాల్లోకి లేచిన కె-4 క్షిపణి లక్ష్యం వైపు తిరిగి 3,000 కిమీ దూరం వెళ్ళి, హిందూ మహా సముద్రంలో పడిపోయింది.
2014 మే నాటికి, క్షిపణిని పాన్‌టూన్ లపైనా, జలాంతర్గాముల పైనా పరీక్షించడానికి ప్రణాళికలు సిద్ధమయ్యాయి.
2016 మార్చి 7 న  కె-4 బంగాళాఖాతంలో సముద్ర గర్భంలో ఒక ప్లాట్‌ఫారంపై నుండి ప్రయోగించారు, అది ఘన విజయం సాధించిందని DRDO వర్గాలు చెప్పాయి, అయితే, ఈ పరీక్ష గురించి DRDO నుండి గాని, భారత ప్రభుత్వం నుండి గానీ అధికారిక ధ్రువీకరణ లేదు.
2016 మార్చి 31 న క్షిపణిని విశాఖపట్నం నుండి 45 నాటికల్ మైల్స్ దూరాన, INS అరిహంత్ నుండి  విజయవంతంగా పరీక్షించినట్లు ఏప్రిల్ లో ప్రకటించారు. క్షిపణిని 20 మీ లోతు నుండి ప్రయోగించగా, 700 కిమీ దూరంలోని లక్ష్యాన్ని చాలా కచ్చితత్వంతో, సున్నా వర్తుల దోష పరిధితో ఛేదించింది.
కునాల్, హర్యానా
కునాల్ అన్నది భారతదేశానికి చెందిన హర్యానా రాష్ట్రంలోని ఫతేహబాద్ జిల్లాలో నెలకొన్న హరప్పా పూర్వ మానవ నివాస ప్రాంతం. సింధు లోయ నాగరికత ప్రదేశాల్లో కాళిబంగాన్ వంటి పట్టణాలు, రాఖీగరి వంటి నగరాలతో పోలిస్తే ఇది సింధులోయ నాగరికత కాలంలో గ్రామం. సరస్వతీ నది మైదానంలో ఇది నెలకొంది.
ప్రాథమిక స్థాయిలో ఈ చిన్న జనావాసం (1 హెక్టారు) హక్రా వస్తు అవశేషాలను అందించింది. కృత్రిమంగా ఎత్తుచేసిన ప్రదేశంలో ఇళ్ళు నిర్మితమయ్యాయి.
1998-99లో ఆర్కియాలజీ సర్వే ఆఫ్ ఇండియా చేపట్టిన పురాతత్వ తవ్వకాల్లో బటన్ సీల్ దొరకడంతో రెహ్మాన్ ధెరీ కన్నా సాంస్కృతికంగా ఈ నాగరికత ప్రాచీనమని ఉదాహరణ ఇచ్చింది. ఈ సీల్ లో రెండు జింకల బొమ్మ ఒకవైపు, రేఖాగణిత నమూనా మరోవైపు ఉంటాయి. వీటిని చారిత్రక పరిశోధకులు బెలూచిస్తాన్ కు చెందిన క్రీ.పూ.4వ శతాబ్దికి చెందిన రెహ్మాన్-ధెరీ నమూనాతో పోల్చుతుంటారు.
ఈ ప్రదేశం తొట్టతొలి పూర్వ హరప్పా ప్రదేశంగా గుర్తిస్తున్నారు.
కుండలపై రావి ఆకులు ("ఫైకస్ రిలిజియాసా"), గూని ఎద్దు వంటి డిజైన్లు హరప్పా ముద్రల్లో కనిపిస్తూన్నాయి. ఎముకతో చేసిన ఉపకరణాలు, సునిశిత బ్లేడ్లు, చేపల గాలం ముల్లు, బాణపు ములుకులు వంటివీ దొరికాయి. ఆరు ముద్రలు దొరికాయి. ఆరు ముద్రలు చతురస్ర ఆకారంలో, గోధుమరంగు రాయి సాధారణ పరిణత హరప్పా ముద్రను గుర్తుచేస్తున్నాయి.
మధ్యంతర పరిధి బాలిస్టిక్ క్షిపణి
మధ్యంతర పరిధి బాలిస్టిక్ క్షిపణి (IRBM), 3,000–5,500 కిమీ పరిధి కలిగిన బాలిస్టిక్ క్షిపణి. పరిధిని బట్టి బాలిస్టిక్ క్షిపణులను  వర్గీకరించడం కేవలం సౌకర్యార్థమే. ఈ వర్గీకరణ కూడా వివిధ దేశాలు వివిధ రకాలుగా చేస్తారు. కొన్ని దేశాల నిర్వచనాల్లో దూర పరిధి క్షిపణి ఉండగా, కొన్ని దేశాల్లో ఈ తరగతిని నిర్వచించలేదు. మరింత ఆధునికమైన పేరు థియేటర్ బాలిస్టిక్ క్షిపణి. 3,500 కిమీ పరిధి లోపు ఉండే క్షిపణులన్నీ ఈ వర్గంలోకి వస్తాయి.
మధ్యంతర క్షిపణులను ప్రస్తుతం చైనా, భారత్, ఇజ్రాయిల్., బహుశా ఉత్తర కొరియా ఆపరేట్ చేస్తున్నాయి. అమెరికా,  సోవియట్ యూనియన్, ఇంగ్లాండు, ఫ్రాన్సు గతంలో ఆపరేట్ చేసిన దేశాలు.
మధ్యంతర క్షిపణికి మాతృక A4b రాకెట్. ఇది వి-2 రాకెట్‌పై ఆధారపడి అభివృద్ధి చేసినది. A4b, A9/A10 రాకెట్ యొక్క పై దశకు ప్రొటో టైపు. ఈ ప్రాజెక్టు  యొక్క లక్ష్యం, ఫ్రాన్స్, లేదా స్పెయిన్ నుండి ప్రయోగించి న్యూయార్కును కొట్టగలిగే సామర్థ్యాన్ని సాధించడం. 1944 డిసెంబరు, 1945 జనవరి ఫిబ్రవరిల్లో  A4b రాకెట్లను కొన్నిసార్లు పరీక్షించారు. ఈ రాకెట్లన్నీ ద్రవ ఇంధనాన్ని వాడాయి. A4b ఇనర్షియల్ గైడెన్స్ వ్యవస్థను వాడగా, A9 ను ఒక పైలట్ నియంత్రిస్తాడు. రెంటినీ కూడా స్థిర ప్లాట్‌ఫారము నుండి ప్రయోగించారు.
రెండవ ప్రపంచ యుద్ధం తరువాత వాన్ బ్రాన్‌తో సహా ఇతర నాజీ శాస్త్రవేత్తలను రహస్యంగా అమెరికా తరలించి, వి-2 ను ఆయుధంగా మలచే ప్రాజెక్టులో నియమించారు. ఈ ఆపరేషన్‌ను "ఆపరేషన్ పేపర్‌క్లిప్" అంటారు.
సిస్వాల్
సిస్వాల్ అన్నది భారతదేశంలోని హర్యానా రాష్ట్రానికి చెందిన హిసార్ జిల్లాలోని ఉన్న చారిత్రక గ్రామం. సోథి-సిస్వాల్ సంస్కృతిగా పిలిచే క్రీ.పూ.3800 నాటి "సిస్వాల్ సంస్కృతి"కి టైప్ సైట్.
ప్రారంభ కాలం నాటి హరప్పా సంస్కృతికి చెందిన ప్రదేశాల్ల సిస్వాల్ ఒకటి, ఈ కాలాన్నే ప్రీ-హరప్పా లేక పూర్వ హరప్పా నాగరికతగా పిలుస్తారు. గడ్డితో పైకప్పులు, మట్టితో మిగతా గోడలు నిర్మించిన మట్టి ఇళ్ళలో పూర్వ-హరప్పన్లు జీవించేవారు. వృత్తిపరంగా ఈ సంస్కృతి ప్రధానంగా వ్యవసాయంపై దృష్టిపెట్టింది. ఆవులు, ఎడ్లు, పందులు, మేకలు వంటి జంతువులను మచ్చిక చేసుకునేవారు.
క్రీ.పూ.2700 నాటి ఇక్కడి పూర్వ హరప్పన్లు నల్లగా, వంకీల జుట్టు, ఫ్లాట్ ముక్కుతో ఉండేవారని పురాతత్వ శాస్త్రవేత్తలు అంచనా వేస్తున్నారు. భారత ఉపఖండంలోని చరిత్ర రచనలో సస్వాల్ గ్రామానికి చాలా ప్రాముఖ్యత ఉంది.
సింధు లోయ నాగరికతలో సోథి-సిస్వాల్ సంస్కృతి సిరామిక్ రకానికి చెందినదిగా ప్రాముఖ్యత కలిగివుంది. ఆర్కియాలజిస్టు సూరజ్ భాన్ సిస్వాల్ సమీంం్
కేబుల్
విద్యుత్ కేబుల్ (Cable) అనగా రెండు లేదా ఎక్కువ వైర్లతో పక్కపక్కనే బంధంగా, మెలికలుగా, లేదా అల్లికగా కలిపి ఒకే సముదాయ రూపంలో తయారు చేయబడినది, దీని యొక్క చివరలతో రెండు పరికరాలను అనుసంధానం చెయ్యవచ్చు, ఇది ఒక పరికరం నుండి మరొక పరికరానికి విద్యుత్ సంకేతాలు బదిలీ చేయుటకు తోడ్పడుతుంది.
కొత్తపాలెం(పర్చూరు)
కొత్తపాలెం(పర్చూరు)
అబ్దుల్ కలామ్ ద్వీపం
అబ్దుల్ కలామ్ ద్వీపం ఒడీషా తీరంలో గల ఒక ద్వీపం. భుబనేశ్వర్ నుండి 150 కి.మీ. దూరంలో, బాలేశ్వర్ (బాలసోర్) జిల్లాలో ఉంది ఈ ద్వీపం. గతంలో దీన్ని "వీలర్ ఐలాండ్" అని పిలిచేవారు. క్షిపణులను పరీక్షించే ఇంటెగ్రేటెడ్ టెస్ట్  రేంజ్ ఈ ద్వీపంలోనే ఉంది.
అబ్దుల్ కలామ్ ఐలాండ్ బంగాళాఖాతంలో ఒరిస్సా తీరం నుండి 10 కి.మీ. దూరంలో చాందీపూర్ కు దక్షిణంగా 70 కి.మీ. దూరంలో ఉంది. ఈ ద్వీపం పొడవు 2 కి.మీ., వైశాల్యం 390 ఎకరాలు. సమీపంలోని నౌకాశ్రయం ధమ్రా. భారత్ తయారు చేసిన అనేక క్షిపణులకు పరీక్షా కేంద్రం అబ్దుల్ కలామ్ ఐలాండే; ఆకాశ్, అగ్ని, అస్త్ర, బ్రహ్మోస్. నిర్భయ్, ప్రహార్, పృథ్వి, శౌర్య, అడ్వాన్స్‌డ్ ఎయిర్ డిఫెన్స్,  పృథ్వి  ఎయిర్ డిఫెన్స్- వీటన్నిటినీ ఇక్కడే పరీక్షించారు. ఈ దీవికి చేరుకోవాలంటే ఓడమీదే వెళ్ళాలి. రోడ్డు గాని, రైలు మార్గం గానీ లేదు. చిన్న హెలిప్యాడ్  ఉంది. కానీ  ఇక్కడికి రావలసిన సామానులు, ఇతర సరఫరాలూ  ఓడల ద్వారానే వస్తాయి.
2013 మేలో ఇసుక కోత కారణంగా, దీవి యొక్క రూపురేఖలు మారిపోవడం సమాజం దృష్టికి వచ్చింది. ఈ దీవి, రాయి మీద కాక ఇసుక తిన్నెల మీద ఉండడం చేత, ఇసుక చలనం కారణంగా ఈ కోత ఏర్పడుతోంది. ఈ సమస్యను పరిష్కరించడం కోసం DRDO చెన్నైలోని జాతీయ సముద్ర సాంకేతిక సంస్థ సాయం కోరింది.
2015 సెప్టెంబరులో వీలర్ ఐలాండ్‌ను మాజీ రాష్ట్రపతి గౌరవార్థం అబ్దుల్ కలామ్ ఐలాండ్ గా పేరు మార్చారు
ఈ దీవిలో జరిగిన క్షిపణి పరీక్షా ప్రయోగాలు కింది పట్టికలో ఇవ్వబడ్డాయి. చాందీపూర్, అబ్దుల్ కలామ్ ఐలాండ్ రెండు చోట్లా జరిగిన ప్రయోగాలన్నీ ఈ జాబితాలో ఉన్నాయి.
అర్వపల్లి సుబ్బారావు
అర్వపల్లి సుబ్బారావు ప్రముఖ హాస్యనటుడు. తన అభినయంతో హాస్యరసాన్ని ప్రేక్షకలోకానికి పంచి పెట్టిన అద్వితీయ నటుడు. చింతామణి నాటకానికి జాతీయసాయిలో గురింపును తెచ్చిన హాస్య నటశేఖరుడు అర్వపల్లి సుబ్బారావు.
వినుకొండకు సమీపంలోని కారుమంచిలో 1916, డిసెంబర్ 20న వెంకటప్పయ్య, చెంచమ్మ దంపతులకు జన్మించారు.
చిన్నతనంలోనే తల్లిదండ్రు లను కోల్పోయిన సుబ్బారావు బెల్లంకొండ సుబ్బారావు ప్రదర్శించిన శ్రీకృష్ణ రాయబారం నాటకాన్ని చూసి నటన వైపు ఆకర్షితులయ్యారు. కారుమంచిలో చిన పిల్లలతో బాలసంఘాన్ని స్థాపించి పాదుకా పట్టాభిషేకం నాటకాన్ని పదర్శించారు. ఈ నాటకంలో అర్వపల్లి భరతుడి పాత్రను పోషించారు. శ్రీకృష్ణ రాయబారంలో నారద పాత్ర అర్వపల్లికి కీర్తి ప్రతిష్ఠలను తెచ్చిపె టైంది. నటనతోపాటు హార్మోనియంలో ప్రత్యేక శిక్షణ పొందిన అర్వపల్లి పలు నాటకాలకు సంగీత దర్శకులుగా వ్యవహరించారు. చింతామణి నాటకంలో ఆపద్ధరంగా నటించిన సుబ్బికెట్టి పాత్ర అర్వపల్లి జీవితాన్ని ఊహించని మలుపు తిప్పింది. సుబ్బిళెట్టి పాత్ర ద్వారా అర్వపల్లి సంధించిన చెణుకులు సంచలనాన్ని సృష్టించాయి. చింతామణి నాటకానికి విశేష ఖ్యాతి కలిగించ డంలో అర్వపల్లి పాత్ర ఎంత గణనీయమైనదో మరొక కోణంలో ఇతివృ త్తాన్ని మింగివేసే చెణుకులతో నాటక ఔచిత్యం దెబ్బతిన్నదనే తీవ్ర విమర్శ కూడా చెలరేగింది బెంగళూరులో నెల రోజులు వరుసగా ఒక ధియేటర్లో చింతామణి నాటకాన్ని ప్రదర్శించి అర్వపల్లి రికారు సృష్టించారు. కన్నడ నాటక ప్రముఖుడు గుబ్బీ వీరన్న చింతామణి నాటకాన్ని చూసి అర్వపల్లిని వేనోళ్ల కొనియాడారు. తులాభారం నాటకంలో వసంతకునిగా, ప్రేమలీలలో గపార్ూన్గా సానిసంసారిలో రమేష్గా నటించారు. 1952లో హెచ్ఎంవీ సంస్థ అర్వపల్లితో చింతామణి నాటకాన్ని రికారుగా విడుదల చేశారు.
గుంటూరులో జరిగిన అఖిలాంధ్ర, రంగూన్ రౌడీ నాటక పోటీలలో గంగా రామ్ శేర్ పాత్రకు ఉత్తమ హాస్యనటునిగా పురస్కారాన్ని పొందారు. 1962లో నరసరావుపేట పట్టణంలో అర్వపల్లికి ఘనంగా పౌరసన్మానాన్ని చేశారు. 1969లో నరసరావుపేట కళాశాలలో జరిగిన సన్మాన సభలో అర్వపల్లికి హాస్యరత్న పురస్కారాన్ని ప్రదానం చేశారు. ఈ సభలో పాల్గొన్న కరుణశ్రీ అర్వపల్లిని హాస్యరస కల్పవల్లి అని ప్రశంసించారు. చింతామణి నాటకాన్ని అర్వపల్లి వేలాది ప్రదర్శనలిచ్చారు.
సౌమనశ్య రామ్మోహనరావు
సౌమనశ్యమూర్తి రామ్మోహనరావు ఆకాశవాణి కళాకారుడు. ఆయన ఆకాశవాణి శ్రోతలకు పరిచితమైన కళాకారుడు మరియు దర్శకుడు.
గుంటూరు జిల్లా చినపులివర్రులో 1921లో రామ్మోహనరావు జన్మిం చాడు. తెనాలి రామవిలాస సభలో తన తండ్రితోపాటు రిహార్సల్స్ కు వెళ్ళే రామ్మోహనరావు నాటక రంగం వైపు ఆకర్షితులయ్యాడు. శ్రీకృష్ణ రాయభారం నాటకంలో విదుర పాత్ర ద్వారా రంగస్థల ప్రవేశం చేసిన రామ్మోహనరావు భక్తరామదాసు, కబీరు, ప్రతాపరుద్రీయం, బాలనాగమ్మ, పన్నా శాక్య సింహ వంటి నాటకాలలో ముఖ్య భూమికలను పోషించాడు. బాపట్లలో వడ్లమూడి సీతారామారావు స్థాపించిన జాతీయ నాటక కళా మందిర్లో సభ్యుడిగా తారాబలం, విశ్వంపెళ్లి, రాబందులు వంటి నాట కాలలో నటించారు. ఆంధ్ర నాటక కళాపరిషత్ పోటీలలో ఉత్తమ క్యారక్టరు నటునిగా బహుమతి పొందాడు. మహానటుడు బందాతో కలిసి చిత్రనళీయం, అల్లూరి సీతారామరాజు, పాదుకా పట్టాభిషేకం వంటి నాటకాలను తెలుగు రాష్ట్రాలలోని పలు ప్రాంతాలతోపాటు కలకత్తా, బిలాస పూర్, ఖరగ్ పూర్ వంటి ప్రాంతాలలో కూడా ప్రదర్శించారు. 1961లో ఏషియన్ థియేటర్, ఢిల్లీ భారతీయ నాట్యసంఘం ఢిల్లీలో నిర్వహిం చిన నాటక శిబిరంలో శిక్షణ పొందారు. ఢిల్లీలో కె వెంకటేశ్వరరావుతో కలిసి దక్షిణ భారత నటీనట సమాఖ్యను స్థాపించి ఆకాశరామన్న గుడ్డిలోకం, కప్పలు వంటి నాటకాలను ప్రదర్శించారు. సుంకర కనకా రావు విజయవాడలో నెలకొల్పిన అరుణోదయ నాట్యమండలిలో సభ్యుడిగా యోగి వేమన నాటకంలో వేమన పాత్రను పోషించారు. అయ్యప్ప, కన్యకాపరమేశ్వరి, భక్తసిరియాళ వంటి నాటకాలను స్వీయ దర్శకత్వంలో ప్రదర్శించారు. ఆకాశవాణి విజయవాడ కేంద్రం ద్వారా ప్రసారమైన వందలాది నాటకాలలో కీలక పాత్రలను పోషించారు. 1990 జూలై 21న రామ్మోహనరావు పరమపదించారు.
కొసరాజు రామయ్య చౌదరి
కొసరాజు రామయ్య చౌదరి విద్యావేత్త, రాజకీయనాయకులు మరియు సంఘసేవకులు.
తెనాలికి సమీపంలోని తురుమెళ్ళలో కొసరాజు రామయ్యచౌదరి 1886 జన్మించారు. తెనాలి తాలూకా బోర్డు అధ్యక్షులుగా మూడు పర్యాయాలు వ్యవ హరించారు. గుంటూరు జిల్లా బోర్డు సభ్యులుగా వ్యవ హరించిన రామయ్యచౌదరికి బ్రిటీష్ ప్రభుత్వం రావు బహదూర్ బిరుదును ప్రదానం చేసింది. విద్యాభివృద్ధికి కృషి చేసిన కొసరాజు అనేక పాఠశాలలో వసతి గృహా లను ఏర్పాటు చేసిన ఆధ్యునిగా గుర్తింపు పొందారు. నాటి రాజకీయ ప్రముఖులు బొబ్బిలి రాజా, ముని స్వామినాయుడు వంటివారితోపాటు గుంటూరు జిల్లాకలెక్టర్, మద్రాసు గవర్నర్ జనరల్ గా పనిచేసిన టీజీ రూథర్‌ఫర్డుకు అత్యంత సన్నిహితులు. ఈ రాష్రంలోనే మొదటిసారిగా తురుమెళ్లలో పాఠశాలను ఏర్పాటు చేసి ఆదర్శ ప్రాయంగా నిలిచారు. కల్లూరి చంద్రమౌళి, యలవర్తి నాయుడమ్మ ఎల్. బుల్లయ్య, ఆవుల సాంబశివరావు, జాతీయ వాలీబాల్ క్రీడాకారులు కె.వెంకయ్య బుచ్చిరామయ్య వంటి మహనీయులందరూ తురుమెళ్ల పాఠశా లలో విద్యాభ్యాసం చేసిన వారే. నిజాంపట్నం పంట కాలువపై తురుమెళ్ళ పెదపూడి వంతెనల నిర్మాణానికి కృషి చేసి ప్రయాణ సౌకర్యాలను గణనీ యంగా మెరుగుపరిచారు. తురుమెళ్ల పాఠశాలలో హాస్టల్ నిర్మాణాన్ని చేసి పరిసర గ్రామాల విద్యారులకు సౌకర్యాలను కలిగించారు. చిలుమూరు శ్రీరా మ రూరల్ కళాశాలలో 1950లో నెహ్రూ వసతిగృహాన్ని ఏర్పాటు చేయడంలో రామయ్య కృషి చిరస్మరణీయం. 1945లో రామయ్య అస్తమించారు.
పశుపతి ముద్రిక
సింధు లోయ నాగరికతకు చెందిన నగరమైన మొహెంజో దారోలో స్టియాలైట్ తో తయారు చేయబడిన పశుపతి ముద్రిక కనుగొనబడింది. ఒక వేదికపై కూర్చున్న మూడు ముఖాల మూర్తి, ఆ వేదికను ఆవరించి ఏనుగు, పులి, ఖడ్గ మృగం, మహిషం మరియు జింక ఉన్నాయి. ఈ ముద్రిక కొంతమేరకు దెబ్బతిని ఉంది. ఈ ముద్రికలో గల ప్రతిమకు మూడు తలలు ఉన్నాయి. పశుపతి కొమ్ములు కలిగి, చుట్టూ పశువులతో అలంకరించబడ్డాడు. ఇతడు ఒక కొమ్ములు కలిగిన దేవతామూర్తి. ఇతడిని హిందూ మతంలో పూజించే శివుని రూపంగా భావిస్తారు. పశుపతి అనగా పశువులను సంరక్షించువాడు అని అర్ధం. ఇతడిని సింధు లోయ నాగరికతలో యోగ రూపంలో మరియు లింగ రూపంలో పూజించేవారు. శివునికి మూడు ముఖాలు ఉండటం (త్రిముఖ), పశువులను పాలించడం (పశుపతి), యోగ ముద్రలో ఉండటం (యోగి) తో ఈ విగ్రహం చారిత్రక యుగంలో శివ పశుపతిగా ఆరాధనలందుకొన్న దేవుని ప్రాచీన మూలమని జాన మార్షల్‌ అభిప్రాయం.
1931 తరువాతి కాలంలో మార్షల్ తన నామకరణానికి గల కారణాలను వివరించాడు. శివుడిని లింగ రూపంలో పూజించడమే కాదు, తరువాతి కాలంలో గల శివుని చిత్రాలలో శివుడు జింకను పట్టుకుని ఉండే చిత్రాలలో లాగా పశుపతి ముద్రికలో కూడా జింక ఉంది. ఇలాంటి ఆధారాలు పశుపతి ముద్రికను శివుడి ప్రతిరూపంగా పోల్చడాన్ని బలపరిచాయి. సింధు నాగరికత మతవిశ్వాసాల విషయంలో మరియు పశుపతి ముద్రిక విషయంలో మార్షల్ సిద్ధాంతాన్ని ప్రపంచమంతా అంగికరించింది. 1964లో హెర్బర్ట్ సల్లివాన్, మార్షల్ యెుక్క సిద్ధాంతాలు ప్రపంచమంతా అంగీకరించిందని, ఇవి హిందూ మతం యెుక్క ఆవిర్భావ చరిత్రకు ఉపయోగపడతాయని తన పుస్తకంలో వివరించాడు. 1976లో డోరిస్ మెత్ శ్రీనివాసన్ మార్షల్ సిద్ధాంతాన్ని కొంత సవరించవలసి ఉందని తన పుస్తకంలో వివరించారు. పశుపతి ముద్రికలను తొలి శివ రూపంగా అందరూ అంగీకరించారు. ఆల్ఫ్ హిల్టేబేయిటల్ సింధు నాగరికత మతం విషయంలో మార్షల్ సిద్ధాంతాన్ని, పశుపతి ముద్రికలను మూలాలుగా చూడవచ్చు అని వివరించారు.
రంజిత్ సింగ్
మహారాజా రంజిత్ సింగ్ (పంజాబీ: ਮਹਾਰਾਜਾ ਰਣਜੀਤ ਸਿੰਘ), (1780 నవంబరు 13 – 1839 జూన్ 27, భారత ఉపఖండపు వాయువ్య భాగంలో 19వ శతాబ్దిలో అధికారాన్ని కైవసం చేసుకున్న సిక్ఖు సామ్రాజ్యపు స్థాపకుడు, పరిపాలకుడు. తనకు పదేళ్ళ వయసు ఉండగా రంజీత్ సింగ్ తన తండ్రితో పాటుగా యుద్ధాల్లో పాల్గొన్నారు. తండ్రి మరణించాకా అప్పటికి పంజాబ్ ప్రాంతాన్ని పరిపాలిస్తూన్న ఆఫ్ఘాన్లను వెళ్ళగొట్టేందుకు 20 ఏళ్ళలోపే ఎన్నో యుద్ధాలు చేయాల్సి వచ్చింది. ఆ క్రమంలో 21 సంవత్సరాలకే పంజాబ్ మహారాజాగా ప్రకటించుకోగలిగారు. ఆయన నాయకత్వంలో 1839 వరకూ ఆయన సామ్రాజ్యం పంజాబ్ ప్రాంతంలో విస్తరించింది.
రంజీత్ సింగ్ రాజ్యాన్ని సాధించడానికి ముందు పంజాబ్ అనేక వివాదగ్రస్తతమైన మిస్ల్ (సమాఖ్య) ల చేతిలో ఉండేది. వాటిలో పన్నెండింటిని సిక్ఖు పాలకులు, ఒకదాన్ని ముస్లింలు పరిపాలించేవారు. రంజీత్ సింగ్ విజయవంతంగా సిక్ఖు మిస్ల్ లను తన సామ్రాజ్యంలో కలుపుకుని, ఐక్యం చేసి, ఇతర స్థానిక సామ్రాజ్యాలను గెలుచుకుని సిక్ఖు సామ్రాజ్యాన్ని స్థాపించారు. ఆఫ్ఘనిస్తాన్ నుంచి ప్రధానంగానూ, మరికొన్ని ప్రాంతాల నుంచి మళ్ళీమళ్ళీ దండెత్తి వచ్చిన ముస్లిం సైన్యాలను పలుమార్లు విజయవంతంగా ఓడించారు. మరోవైపు బ్రిటీష్ వారితో సఖ్యంగా ఉండేవారు.
రంజీత్ సింగ్ హయాంలో సంస్కరణలు, ఆధునికీకరణ, మౌలిక వనరులపై పెట్టుబడి వంటివి చోటుచేసుకుని సాధారణ సంపన్నత, శ్రేయస్సు జరిగాయి. ఆయన ఖల్సా సైన్యంలోనూ, ప్రభుత్వంలోనూ సిక్ఖులు, హిందువులు, ముస్లింలు, ఐరోపీయులు కూడా స్థానం పొందారు. ఆయన ఘనత, స్మృతుల్లో సిక్ఖుల సంస్కృతిలోనూ, కళల్లోనూ పునరుజ్జీవనం సాధ్యమైంది, అమృత్ సర్ లో స్వర్ణ మందిరం పునర్నిర్మించడం, బీహార్, మహారాష్ట్ర ప్రాంతాల్లో వారి విరాళాలతో సిక్ఖు దేవాలయాలు నిర్మించడం వంటివి చేశారు. పంజాబ్ సింహం అన్న అర్థం వచ్చే "షేర్-ఇ-పంజాబ్" అన్న బిరుదుతో రంజీత్ సింగ్ ను వ్యవహరిస్తారు. మహారాజా రంజీత్ సింగ్ అనంతరం ఖరేక్ సింగ్ పరిపాలనకు వచ్చారు.
పింగళి కాటూరి కవులు
పింగళి లక్ష్మీకాంతం(1894-1972), కాటూరి వేంకటేశ్వరరావు(1895-1962) ఇద్దరూ పింగళి కాటూరి కవులు పేరుతో కవిత్వం చెప్పారు. అవధానాలు చేశారు.
పింగళి లక్ష్మీకాంతం 1894, జనవరి 10 న కృష్ణా జిల్లా ఆర్తమూరులో జన్మించాడు. ఈయన స్వగ్రామం చిట్టూర్పు. ఇతడి తల్లిదండ్రులు వెంకటరత్నం, కుటుంబమ్మ. ప్రాథమిక విద్యాభ్యాసం రేపల్లెలో పొందిన తరువాత మచిలీపట్నంలోని హిందూ ఉన్నత పాఠశాల మరియు నోబుల్ కళాశాలలో చదివాడు. మద్రాసు విశ్వవిద్యాలయంలో ఎం.ఏ. పట్టా పొందాడు. తిరుపతి వేంకట కవులలో ఒకరైన చెళ్ళపిళ్ళ వెంకటశాస్త్రికి శుశ్రూష చేసి, సంస్కృతాంధ్రాలలో బాగా పఠించి వారి శిష్యులలో అగ్రగణ్యులయ్యాడు. ఇతడు కాటూరి వేంకటేశ్వరరావు తో కలిసి జంట కవిత్వం చెప్పాడు. ఇతడు విడిగా గౌతమ వ్యాసములు, మధుర పండిత రాయము, సాహిత్య శిల్పసమీక్ష, కుమార వ్యాకరణము, నా రేడియో ప్రసంగాలు, ఆత్మలహరి, ఆంధ్ర సాహిత్య చరిత్ర, గౌతమ నిఘంటువు మొదలైన రచనలు చేశాడు. ఇతడు ఉపాధ్యాయుడిగా, ఆచార్యునిగా, ఆంధ్రశాఖ అధ్యక్షునిగా వెంకటేశ్వర, ఆంధ్ర విశ్వవిద్యాలయాలలో పనిచేశాడు. మద్రాసులోని ప్రాచ్యపరిశోధనా విభాగంలో కొంతకాలం పరిశోధనలు చేశాడు. ఇతడు 1972, జనవరి 10వ తేదీన మరణించాడు.
కాటూరి వేంకటేశ్వరరావు 1895, అక్టోబరు 15వ తేదీన కృష్ణాజిల్లా, వుయ్యూరు మండలం, కాటూరు గ్రామంలో రామమ్మ, వెంకటకృష్ణయ్య దంపతులకు జన్మించాడు. ఇతడు బందరులో బి.ఎ. చదివాడు. మహాత్మా గాంధీ ప్రభావంతో సహాయనిరాకరణ ఉద్యమం, ఉప్పు సత్యాగ్రహాలలో పాల్గొని జైలుశిక్షను అనుభవించాడు. ఇతడు ఆంధ్రోపన్యాసకుడిగా, వైస్ ప్రిన్సిపాల్‌గా, ప్రిన్సిపాల్‌గా , కృష్ణా పత్రికకు సంపాదకుడిగా పనిచేశాడు. ఇతడు విడిగా గుడిగంటలు, పన్నీటిజల్లు, మువ్వగోపాల (శ్రవ్యనాటికలు), శ్రీనివాస కళ్యణం వంటి రచనలు, దేవ్యపరాధక్షమాపణస్తోత్రం, శివాపరాధక్షమాపణస్తోత్రం,సౌందర్యలహరి, నల్లకలువ, ముగ్గురుమూర్తులు, సీతపెండ్లి, సాహిత్యదర్శనం, మాతృభూమి, ప్రతిజ్ఞాయౌగంధరాయణము, స్వప్నవాసవదత్త మొదలైన అనువాద రచనలు చేశాడు. ఇతడు 1962, డిసెంబరు 25న మరణించాడు.
పింగళి కాటూరి కవులు ప్రప్రథమంగా 1917లో బందరులోని బుట్టాయపేటలోని సీతారామాంజనేయదేవస్థానంలో ఆశువుగా మారుతీశతకాన్ని చెప్పారు. తరువాత వీరు తొలకరి అనే ఖండకావ్యాన్ని ప్రకటించారు. అటుపిమ్మట వీరు సంస్కృతంలో అశ్వఘోషుడు వ్రాసిన సౌందరనందముకు అదేపేరుతో స్వేచ్ఛానువాదం చేశారు.
ఈ జంటకవులు బందరు, నెల్లూరు, ముదునూరులలో శతావధానాన్ని చేశారు. ఇంకా బందరు జాతీయ కళాశాలలోను, గుంటూరు జిల్లా అనంతవరములోను, తోట్లవల్లూరులోనూ ఇంకా అనేక చోట్ల అష్టావధానాలు చేశారు.
పూరణ: దంతుల్ ఘోటకముల్ పదాతులును చెంతం గొల్చిరాన్ వచ్చు దు
ష్యంతు న్గన్గొని కణ్వమౌని యిటు రాజా రమ్మనన్ మీకు మీ 
అంతేవాసులకున్ సుఖమ్మెయన నీ యండ స్సుఖంబుండె మా
కాంతారమ్మనియెన్ మునీంద్రుడు చమత్కారంబు దీపింపగన్
విభుడు చెమ్మటలోడ వేడియూర్పులతోడ
కాంతుండు గవ్వయేన్ గణన సేయకయున్న
ముక్కోపియైన్ భర్త నెక్కొని తన్నిన
పుట్టంధుడైనను భోగహీనుండైన
కాన నిదమిద్ధ మనుచు నెవ్వానికేని
నిర్ణయింపగరాదు, దుర్నీతులతని
లేదటుందురు గాని యవ్వారు కల్గు
టే నిజమ్మైన చచ్చెదరే ధృవంబు